Pegawai polis ditahan, disyaki perkosa ibu tunggal di bilik IPD

KOTA BHARU 9 Jun – Seorang pegawai polis berpangkat inspektor ditahan dan sedang disiasat selepas didakwa merogol seorang tahanan wanita di pejabat Bahagian Siasatan Jenayah Narkotik (BSJN), Ibu Pejabat Polis Daerah (IPD) Kota Bharu di sini, Sabtu lalu.

Ketua Jabatan Siasatan Jenayah (JSJ) Kelantan Asisten Komisioner Wan Khairuddin Wan Idris berkata, pegawai cawangan narkotik berusia 29 tahun dan sudah berkahwin itu kini direman mulai hari ini hingga Sabtu ini.

Terdahulu, katanya, mangsa berstatus janda berusia 27 tahun dan mempunyai dua orang anak ditangkap bersama bekas suaminya di rumahnya ketika serbuan oleh pegawai dan anggota BSJN IPD Kota Bharu, Jumaat lalu.

Katanya susulan serbuan dan tangkapan itu, mangsa dan bekas suaminya telah direman di lokap Balai Polis Pengkalan Chepa selama tujuh hari sehingga Jumaat ini untuk membantu siasatan.

“Menurut mangsa, kejadian berlaku semasa dia dibawa keluar dari lokap oleh suspek dan dibawa ke bilik suspek di BSJN IPD Kota Bharu.

“Semasa berada di bilik tersebut, suspek menyatakan bahawa kesnya boleh selesai sekiranya mangsa menuruti kehendaknya dan memaksa mangsa melakukan seks oral dan persetubuhan,” katanya ketika dihubungi, hari ini.


Tun Dr Mahathir positif COVID-19

Pejabat Dr Mahathir dalam satu kenyataan memaklumkan Dr Mahathir telah dimasukkan ke Institut Jantung Negara (IJN) untuk pemantauan buat beberapa hari seperti yang dinasihatkan oleh pasukan kesihatan.


Harimau Malaya terlalu hormat Vietnam – Cheng Hoe

Itulah penilaian Ketua Jurulatih Skuad Harimau Malaya Tan Cheng Hoe berikutan kekalahan 0-3 pasukan negara kepada Vietnam dalam perlawanan ketiga Kumpulan B Kejohanan Piala AFF 2020 di Stadium Bishan, Singapura malam ini.

Beliau mengakui mereka kalah kepada pasukan yang lebih baik dan menggambarkan aksi menentang juara bertahan itu sebagai satu pertempuram yang amat sukar biarpun anak-anak buahnya telah mencuba yang terbaik untuk mencabar Vietnam di dalam gelanggang.

“Saya rasa kami kalah disebabkan kesilapan taktik tetapi saya nampak kami bermain dengan terlalu berhati-hati dan bertahan sahaja dalam babak pertama.

Pasukan saya tidak dapat menguasai dan mengawal bola sebagaimana biasa dilakukan dalam perlawanan kali ini,” katanya dalam sidang media selepas perlawanan.

Oleh itu, jurulatih berusia 53 tahun itu berkata anak-anak buahnya perlu belajar daripada perlawanan menentang “Naga Emas” berapi dan menggesa mereka untuk melangkah ke hadapan dengan mempersiapkan diri untuk pertarungan penting dengan musuh ketat, Indonesia, Ahad depan untuk menentukan kelayakan ke separuh akhir.

Beliau juga berharap para pemain akan menggunakan waktu seminggu untuk berehat dan menjalani proses pemulihan menjelang aksi terakhir Kumpulan B minggu depan.

“COVID-19 dan kecederaan beberapa pemain kami telah menjejaskan semangat pasukan tetapi saya tetap memuji kerja keras mereka selama ini yang membuahkan hasil,” katanya.

Pada masa sama, beliau tidak mahu menyalahkan Luqman Hakim Shamsudin  kerana terlepas satu peluang keemasan untuk menyamakan kedudukan pada minit ke-33 dan berharap kesilapan itu tidak akan mematahkan semangat pemain KV Kortrijk yang berpangkalan di Belgium di masa hadapan.

Sementara itu, Ketua Jurulatih Vietnam, Park Hang-seo merasa gembira melihat pasukannya keluar dari gelanggang dengan tiga mata dan memuji anak buahnya kerana mempamerkan aksi yang hebat untuk memenangi aksi kedua mereka dalam Kumpulan B.

Malaysia dihukum kerana gagal menyesuaikan diri dengan permainan intensiti tinggi apabila Vietnam membolosi gawang pasukan negara dua kali dalam jarak empat minit pada babak pertama sebelum memperoleh gol ketiga dalam minit-minit terakhir sebelum wisel penamat ditiup.

Gol-gol Vietnam dijaringkan oleh Nguyen Quang Hai pada minit ke-32 diikuti Nguyen Cong Phuong (minit ke-36) dan Nguyen Hoang Doc (minit ke-89).

Keputusan malam ini juga memadamkan rekod tanpa kalah Harimau Malaya di dalam Kumpulan B yang sebelum ini menewaskan Kemboja dan Laos dalam dua perlawanan pertama.

Kekalahan di tangan juara bertahan itu mengakibatkan Malaysia turun ke tangga ketiga di dalam Kumpulan B di belakang pendahulu Indonesia dan Vietnam serta menjejaskan peluangnya untuk layak ke separuh akhir.

Ini juga merupakan kekalahan keenam Malaysia dalam tujuh perlawanan dengan Vietnam sebelum ini dan kelima di bawah kendalian Cheng Hoe sejak mengambil alih pasukan kebangsaan pada 2017.  – BERNAMA


Mangsa banjir di Sabah terus meningkat, Pahang dan Sarawak makin pulih

KUALA LUMPUR 17 Jan. – Sabah terus mencatatkan peningkatan jumlah mangsa banjir, sementara Pahang dan Sarawak semakin pulih dengan bilangan mangsa di pusat pemindahan sementara (PPS) berkurangan, manakala Johor pulih sepenuhnya daripada bencana itu setakat petang ini.

Di SABAH, jumlah mangsa banjir setakat 4 petang tadi bertambah kepada 348 orang daripada 91 keluarga berbanding 176 mangsa melibatkan 43 keluarga pagi tadi, dengan kesemuanya ditempatkan di sembilan PPS.

Menurut kenyataan Sekretariat Jawatankuasa Pengurusan Bencana Negeri Sabah, daerah Kota Belud kembali dilanda banjir dengan 34 mangsa dipindahkan ke PPS Dewan Tun Said, manakala Masjid Jamek di Kota Kinabalu menempatkan 62 orang dan 39 individu berada di PPS Dewan Likas.

“Tujuh lagi daerah dilanda banjir ialah Pitas dengan 45 orang dipindahkan, Beaufort (32 orang), Paitan (73), Putatan (25) dan Penampang (38), manakala Tuaran dan Papar tiada mangsa dipindahkan setakat ini.

“Bagaimanapun paras air banjir di Tuaran dan Papar terus meningkat petang ini dengan hujan masih berterusan dan amaran cuaca buruk suda dikeluarkan sepanjang hari ini. Trend pemindahan mangsa banjir dijangka terus meningkat,” demikian menurut kenyataan itu.

Portal Info Bencana Jabatan Kebajikan Masyarakat melaporkan PPS itu ialah Kolej Komuniti Temerloh yang menempatkan dua orang, manakala di Bera melibatkan Sekolah Kebangsaan (SK) Charuk Puting (22 orang) dan Masjid Kampung Mengkarak (32 orang).

Perkembangan itu menjadikan jumlah mangsa banjir di Pahang setakat 2.30 petang ini ialah seramai 3,107 orang daripada 861 keluarga yang masih berada di 34 PPS, dengan Pekan mencatat jumlah tertinggi seramai 2,050 orang diikuti Kuantan (715 orang) dan Maran (342 orang).

Sementara di SARAWAK, jumlah mangsa banjir yang berada di PPS terus berkurangan dengan 1,208 mangsa setakat ini berbanding 1,870 orang pagi tadi.

Jawatankuasa Pengurusan Bencana Negeri (JPBN) Sarawak dalam laporan terbaharunya berkata sebanyak 12 PPS masih beroperasi di tiga bahagian yang dilanda banjir sejak Rabu lalu.

Bahagian Serian merekodkan jumlah tertinggi melibatkan 1,088 orang di 10 PPS, diikuti Kuching (113 orang di sebuah PPS) dan Miri (7 orang di sebuah PPS).

Di JOHOR, keadaan banjir pulih sepenuhnya selepas operasi dua PPS terakhir, masing-masing di Segamat dan Batu Pahat, ditamatkan pada 2 petang tadi.

Pengerusi Jawatankuasa Kesihatan dan Alam Sekitar Johor R.Vidyananthan berkata kesemua 76 orang melibatkan 20 keluarga dari Kampung Seberang Batu Badak, Segamat yang ditempatkan di PPS Sekolah Agama Gemereh dibenarkan pulang ke kediaman masing-masing.

“Turut dibenarkan pulang ialah 17 orang daripada tiga keluarga dari Kampung Talang Bunut, Parit Raja di Batu Pahat yang ditempatkan di PPS SK Seri Bunut, Parit Raja,” katanya dalam kenyataan. – BERNAMA


Suspek bingung lepas tikam ibu

Jamaliah Md Jamil, 35, berkata, dalam kejadian kira-kira jam 3 petang, dia sedang berada di kedai runcit sebelum terdengar jeritan seorang wanita dari rumah yang terletak kira-kira 10 meter dari premisnya.

Pada waktu itu, katanya, dia ternampak wanita berusia 30-an yang juga anak perempuan mangsa dalam keadaan panik dan bajunya berlumuran darah.

Susulan itu dia bergegas memanggil jiran dan orang ramai yang berada berhampiran untuk memanjat masuk ke rumah mangsa yang ketika itu berkunci.

“Apa yang saya difahamkan mangsa berada di dalam bilik tidur dan mempunyai kesan tikaman di leher dan saya terus menghubungi pihak polis,” katanya ketika ditemui di lokasi.


Jalan utama Felda Selancar, Perwira Jaya di Rompin ditutup

KUANTAN, 1 Mac – Jalan utama Felda Selancar dan Perwira Jaya, Rompin ditutup di kedua-dua arah selepas jalan itu runtuh akibat limpahan air deras berikutan hujan lebat sejak semalam.

Ketua Polis Daerah Rompin DSP Mohd Azahari Mukhtar ketika dihubungi hari ini berkata, pihaknya dimaklumkan mengenai keadaan jalan yang terletak berhampiran pondok polis bantuan itu pada 4 pagi ini.

Selain laluan berkenaan, dua lagi jalan di Rompin turut ditutup kepada semua jenis kenderaan akibat dinaiki air awal pagi ini iaitu Jalan Ladang Lam Trading-Ladang Blok 16 dan laluan ke Felda Redong/Segamat di Felda Selancar 3.

Sementara itu, Jabatan Kerja Raya (JKR) Rompin menerusi kenyataan di media sosial memaklumkan penutupan jalan utama Felda selancar dan Perwira Jaya itu dibuat atas faktor keselamatan pengguna jalan raya dan orang ramai boleh menghubungi talian 09-4145040 untuk pertanyaan.


Misi Shanmugam memakmurkan Gadek

GADEK 13 Oktober – Gadek terletak di bawah Parlimen Alor Gajah dan disifatkan sebagai lokasi luar bandar yang berupaya untuk dibangunkan dan dimajukan suatu hari nanti.

Ahli Dewan Undangan Negeri (Adun) Gadek, VP Shanmugam berkata antara tarikan yang ada di Gadek ialah potensi produk pelancongan yang mungkin kurang diketahui ramai.

Menurutnya, itu adalah antara misinya dalam memperkenalkan Gadek kepada umum, selain turut komited dalam menjaga aspek kebajikan, pendidikan dan kesihatan penduduk di kawasan itu.

“Sekarang pihak Perbadanan Kemajuan Negeri Melaka (PKNM) sedang giat melaksanakan kerja-kerja naik taraf dan pusat rekreasi Air Panas Gadek akan berwajah baharu tidak lama lagi.

“Kawasan itu akan diangkat tarafnya dan dilengkapi ruangan lebih selesa buat pengunjung dan pelbagai lagi kemudahan disediakan untuk menarik kehadiran pelancong,” katanya.

Ujarnya, selepas di naik taraf Air Panas Gadek itu nanti akan memiliki pintu gerbang, bangunan pengurusan, 25 bilik hotel dan 13 chalet yang mana ia akan dimasukkan dalam 14 subsektor pelancongan Negeri Melaka.

Jelasnya, kerja-kerja penyelesaian masalah banjir di Gadek sedang giat dilaksanakan dan untuk penyelesaian banjir jangka pendek, kerajaan telah meluluskan pembinaan ban bernilai RM450,000.

Katanya, bagi pembangunan luar bandar, sebanyak sembilan parit telah dibina baharu dalam Dun Gadek dan pelbagai lagi projek yang sedang giat dilaksanakan.

Pada masa sama, katanya, Kerajaan Negeri masih dalam proses memuktamadkan perjanjian dan perolehan kebenaran terhadap 39 lot tanah milik persendirian bagi menyelesaikan isu banjir.

Jelasnya, kira-kira dua kilometer anak sungai dalam 39 lot tanah itu tidak digazetkan kepada kawasan sungai kerana terletak dalam kawasan persendirian.

“Ini merupakan antara penyebab beberapa kawasan di Gadek ini cepat dinaiki air sekiranya taburan hujan meningkat sebanyak 65 milimeter (ml) dalam tempoh sejam,” katanya.

Menurut Shanmugam, beliau telah meminta kepada kerajaan untuk membina sebuah klinik kesihatan baharu di kawasan Padang Sebang bagi keselesaan rakyat di kawasan terbabit memandangkan hanya terdapat satu klinik kesihatan di kawasan itu.

“Turut difahamkan, lokasi klinik yang sedia ada juga tidak sesuai untuk warga Gadek mendapatkan rawatan di situ kerana laluan dalam klinik itu dijadikan laluan utama ke taman perumahan di bahagian belakang klinik itu.

“Jalan masuk ke klinik juga difahamkan sering menjadi tempat panas berlakunya kemalangan dan sekali gus lokasi klinik itu sendiri tidak sesuai dan ini menyusahkan rakyat tempatan untuk mendapatkan rawatan memandangkan jarak ke Hospital Alor Gajah juga jauh dari kawasan Padang Sebang,” ujarnya.

Tambah Shanmugam, beliau akan mengusahakan selagi mampu untuk memberikan keselesaan kepada warga Gadek khususnya dalam memberikan infrastruktur kesihatan yang selesa kepada rakyat.

Karier:-
– Exco Pembangunan Belia, Sukan dan Badan Bukan Kerajaan (2021 – kini)
– Ahli Dewan Undangan Negeri Gadek (2021 – kini)
– Usahawan

Institusi Pendidikan:-
Sekolah Kebangsaan: 4
Sekolah Menengah: 1
Sekolah Jenis Kebangsaan Cina: 2
Sekolah Jenis Kebangsaan Tamil: 2
Sekolah Menengah Arab: 1
Sekolah Rendah Agama JAIM: 5
Tabika KEMAS/Perpaduan: 10


TUDM diarah salur keperluan kepada keluarga dua juruterbang nahas Hawk 108 – Hishamuddin

KLEBANG 17 Nov – Kementerian Pertahanan akan menyalurkan keperluan kepada keluarga dua juruterbang yang terbabit dalam insiden pesawat Hawk 108 di Butterworth, Pulau Pinang, malam tadi.

Menteri Kanan Pertahanan Datuk Seri Hishammuddin Tun Hussein berkata beliau turut mengarahkan Tentera Udara Diraja Malaysia (TUDM) untuk menjalankan siasatan terperinci susulan insiden membabitkan pesawat tersebut.

“Saya arahkan bahawa Kementerian Pertahanan khususnya TUDM untuk sedia menghulurkan apa jua keperluan keluarga kedua-dua pegawai yang terlibat dalam insiden malam tadi.

“Lembaga siasatan khas akan terus menyiasat punca kemalangan…dan saya telah meminta Panglima Angkatan Tentera dan TUDM untuk memaklumkan kepada org ramai apa jua perkmbangan terbaharu berhubung kait dalam insiden terbabit.

“Takziah kepada keluarga dari pihak MINDEF (Kementerian Pertahanan) dan ATM (Angkatan Tentera Malaysia), saya mengucapkan rasa sedih, berduka cita dan takziah,” katanya dalam sidang media di Klebang, hari ini.

Mengulas lanjut, Hishamudin berkata setakat ini beliau masih belum menerima perincian laporan berhubung kait insiden pesawat Hawk itu dan meminta orang ramai untuk tidak mengeruhkan keadaan dengan membuat spekulasi sendiri.

“Kita tunggu hasil siasatan, puncanya dan sebagainya, jadi saya tidak mahu mana-mana pihak cuba ambil kesempatan untuk  mengelirukan dan mengeruhkan keadaan,”katanya.

Malam tadi, TUDM dalam kenyataannya telah mengesahkan sebuah pesawat pejuang Hawk miliknya terlibat dalam kemalangan di Pangkalan Udara di Butterworth, Pulau Pinang kira-kira 10.07 malam Selasa.


Polis tahan seorang lelaki tempatan, ugut khianat pemandu lori lain di lampu isyarat

Ketua Polis Daerah Seri Alam Supt Mohd Sohaimi Ishak berkata sepasukan polis dari Ibu Pejabat Polis Daerah Seri Alam, telah menangkap lelaki itu di kawasan Pasir Putih di sini, pada pukul 6.20 petang.

Beliau berkata kejadian itu dipercayai berpunca apabila lelaki berusia 35 tahun itu, dikatakan tidak berpuas hati dengan tindakan mangsa yang telah memotong kenderaannya, kira-kira pukul 2.15 petang.

Tambah beliau, dia kemudiannya bertindak menghimpit dan melanggar belakang kereta mangsa, sebelum mereka kemudiannya berhenti di tepi jalan dan dia mengeluarkan sebatang besi lalu mengugut untuk memukul mangsa.

“Selain itu, kita turut merampas sebuah kereta jenis Perodua Myvi dan sebatang besi berukuran 60 sentimeter. Bagaimanapun, hasil semakan mendapati lelaki terbabit tidak mempunyai sebarang rekod lampau,” katanya menerusi kenyataan hari ini.

Mohd Sohaimi berkata lelaki itu kini ditahan reman selama empat hari bermula hari ini, di bawah Seksyen 117 Kanun Prosedur Jenayah.

Sementara itu, dalam kenyataan berasingan, Mohd Sohaimi berkata pihaknya telah menahan seorang lelaki tempatan kerana memiliki pelbagai jenis mercun dan bunga api tanpa lesen, dalam serbuan di sebuah rumah di Taman Desa Jaya di sini, petang semalam.

Beliau berkata lelaki berusia 28 tahun itu ditahan kira-kira pukul 5.10 petang dan pihaknya turut merampas kesemua barangan tersebut, yang dianggarkan bernilai RM8,000 dan dipercayai untuk dijual sempena sambutan Hari Raya Aidilfitri akan datang.

Mohd Sohaimi berkata antara yang dirampas ialah tiga guni mercun bola Thai, satu kotak mercun ‘Happy Boom’ Padi, satu kotak mercun ‘Happy Boom Sunset Bar’ dan satu kotak mercun ‘Happy Boom Assorted Celebrations Cake.

“Bagaimanapun, hasil semakan mendapati dia tidak mempunyai sebarang rekod lampau dan kes disiasat di bawah Seksyen 8 Akta Bahan Letupan 1957.


Penjual durian dakwa rugi RM178,132 akibat pelaburan tidak wujud

KUANTAN 17 April. – Seorang peniaga durian di Raub mendakwa kerugian RM178,132 setelah menyertai pelaburan tidak wujud yang diperkenalkan rakan media sosial yang baru dikenali bulan lalu.

Ketua Jabatan Siasatan Jenayah Komersial Pahang Superintendan Mohd Wazir Mohd Yusof berkata mangsa berusia 28 tahun itu mendakwa berkenalan dengan seorang wanita menerusi aplikasi Momo pada 19 Mac lalu, disusuli dengan perbualan melalui WhatsApp.

“Wanita itu dikatakan telah berkongsi maklumat pelaburan dengan jaminan pulangan hebat menyebabkan mangsa yang ingin mencuba, telah ke pautan laman web diberikan suspek dan melabur RM500.

“Mangsa mendakwa menerima keuntungan RM807 beberapa hari selepas melabur, menyebabkan dia bersetuju dengan cadangan suspek untuk menggandakan pelaburan kepada RM200,000,” katanya dalam kenyataan di sini hari ini.

Mohd Wazir berkata mangsa bagaimanapun hanya mendepositkan wang berjumlah RM178,132 melalui 17 transaksi dalam talian ke empat akaun berbeza yang oleh diberikan suspek mulai hujung Mac hingga awal April lalu.

“Bagaimanapun, mangsa mendakwa tidak dapat mengeluarkan wang itu atas alasan masalah teknikal sistem pelaburan dan diminta menjelaskan bayaran 50 peratus daripada jumlah keuntungan menyebabkan dia berasa ditipu,” katanya.

Sehubungan itu, mangsa membuat laporan di Ibu Pejabat Polis Daerah Raub kira-kira 232 kilometer dari sini semalam, dan siasatan dijalankan mengikut Seksyen 420 Kanun Keseksaan yang memperuntukkan hukuman penjara maksimum 10 tahun dan sebat serta boleh didenda, jika sabit kesalahan.


BN menang besar PRK Chini

Calonnya Mohd Sharim Md Zain, 41, menang dengan majoriti 12,650, selepas memperoleh 13,872 undi, manakala pencabarnya dua calon Bebas iaitu Tengku Datuk Zainul Hisham Tengku Hussin, 64, meraih 1,222 undi dan Mohd Shukri Mohd Ramli, 49, mendapat 137 undi.

Keputusan itu diumumkan Pegawai Pengurus Pilihan Raya Datuk Zaliza Zulkipli di pusat penjumlahan undi rasmi di Institut Kemahiran Belia Negara (IKBN) Pekan dekat sini pada 9.04 malam.

Zaliza berkata terdapat hanya 239 kertas undi yang ditolak, 36 kertas undi tidak dikembalikan selepas semua 13 pusat mengundi ditutup pada 5.30 petang tadi, dengan peratusan keluar mengundi yang direkodkan adalah 74 peratus (15,231 pengundi)

Majoriti  diraih Mohd Sharim itu melebihi dua kali ganda daripada jumlah majoriti yang pernah diraih penyandangnya sebelum ini Datuk Seri Abu Bakar Harun daripada BN iaitu 4,622 undi, pada Pilihan Raya Umum ke-14 (PRU14)


Pendekatan EBP perlu digalakkan bagi capai sasaran berada antara sembilan ekonomi terbaik dunia – Ismail Sabri

KUALA LUMPUR 25 Nov – Pendekatan dasar dan peraturan berasaskan bukti (EBP) perlu digalakkan dalam usaha kerajaan mencapai sasaran berada antara sembilan ekonomi terbaik dunia untuk sub-indeks Kecekapan Kerajaan.

Perdana Menteri Datuk Seri Ismail Sabri Yaakob berkata indikator peraturan perniagaan di Malaysia telah menunjukkan trend kemerosotan yang ketara dalam tempoh 10 tahun lepas, iaitu daripada kedudukan ke-19 pada 2010 kepada kedudukan ke-47 pada tahun ini.

“EBP akan diterapkan dalam mekanisme perancangan, penilaian dan pemantauan supaya dapat menjamin pembaharuan struktural yang menyeluruh bagi kelestarian pertumbuhan produktiviti dan ekonomi,” katanya dalam ucapan perasmian Persidangan Kebangsaan Amalan Baik Peraturan (GRP) secara maya hari ini.

Ismail sabri berkata pendekatan Keseluruhan Kerajaan atau “Whole-of-Government Approach” yang menitikberatkan kerjasama rapat dan bersepadu semua kementerian, agensi, dan jabatan menjadi asas pelaksanaan GRP.

“Prinsip, elemen, dan proses dalam kaedah GRP mesti diterima pakai oleh semua kementerian dan agensi pengawal selia dalam penggubalan dan semakan dasar serta peraturan,” katanya.

Katanya elemen GRP antaranya Analisis Impak Peraturan, Analisis Kos Faedah dan Penilaian Notifikasi Peraturan mesti dilaksanakan dengan teliti selain data dan maklumat yang terangkum harus membuktikan bahawa tindakan peraturan benar-benar membawa kepada kesejahteraan rakyat.

“Saya juga yakin mandat yang diberikan kepada MPC untuk menerajui pembaharuan peraturan akan dijalankan dengan penuh tanggungjawab dalam memudahcara pelaksanaan GRP.


PKP: Waktu operasi semua sektor perniagaan dibenarkan, dilanjutkan 10 malam

KUALA LUMPUR 28 Jan.- Waktu operasi semua sektor perniagaan yang dibenarkan sepanjang tempoh Perintah Kawalan Pergerakan (PKP) dilanjutkan sehingga 10 malam bermula esok, kata Menteri Kanan (Kluster Keselamatan) Datuk Seri Ismail Sabri Yaacob.

Beliau berkata, antaranya ialah kedai runcit, kedai serbaneka, farmasi, kedai keperluan harian, kedai makanan haiwan, kedai dobi dan kedai cermin mata yang diumumkan sebelum ini.

“Sebelum ini, semua sektor (terbabit) dibenarkan beroperasi sehingga 8 malam. Setelah Kementerian Kesihatan membuat penilaian risiko, sidang Majlis Keselamatan Negara bersetuju tempoh perniagaan restoran dan kedai lain dilanjutkan sehingga 10 malam.

“Kita tahu banyak kekeliruan yang menyukarkan dari segi penguatkuasaan kerana waktu operasi yang berbeza-beza dan permohonan daripada sektor perniagaan terbabit untuk melanjutkan tempoh operasi perniagaan mereka,” katanya pada sidang media perkembangan PKP di Wisma Pertahanan hari ini.

Beliau berkata kerajaan juga sedang menggubal Ordinan Darurat bagi meningkatkan jumlah kompaun terhadap individu dan syarikat yang didapati ingkar prosedur operasi standard (SOP) semasa PKP.

Ismail Sabri turut menyeru orang ramai agar meningkatkan disiplin diri dalam mematuhi arahan ditetapkan dan tidak menunggu sehingga pihak berkuasa mengambil tindakan.

Mengulas mengenai pematuhan SOP, katanya Polis Diraja Malaysia menahan 494 individu yang menyaksikan sejumlah 464 orang dikompaun, 29 direman dan seorang diikat jamin.


Safari zoo antara produk baharu dibangunkan PBT

AYER KEROH 24 Februari – Pihak Berkuasa Tempatan (PBT) akan membangunkan pelbagai produk pelancongan baharu sepanjang tahun ini menjelang Tahun Melawat Melaka 2024.

Exco Perumahan, Kerajaan Tempatan dan Alam Sekitar negeri, Datuk Zaidi Attan berkata antara produk bakal dibangunkan adalah safari zoo, Rumah Reptilia dan Muzium Haiwan.

“Contoh di Jasin, kita akan perkenalkan produk pelancongan baharu seperti safari zoo yang berkonsepkan seperti zoo di negara jiran. Lokasinya di Bukit Langsat dengan keluasan 117 hektar dan akan digazetkan pada tahun 2024.

“Sementara itu bagi muzium haiwan pula, pelawat boleh melihat haiwan yang sudah diawet. Manakala rumah peptilia pula akan diperkenalkan dalam Zoo Melaka,” katanya.

Beliau berkata demikian pada sidang media selepas Simbolik Pelepasan Kakitangan Majlis Perbandaran Jasin (MPJ) dan Majlis Perbandaran Alor Gajah (MPAG) mengambil bahagian Program Ekspedisi Mengibarkan Bendera MPJ dan MPAG di Annapurna Base Camp di pejabatnya, di sini, semalam.

“Sekarang ini kita sedang usahakan Monumen Bendera Gergasi di Bukit Beruang. Binaan ini merupakan produk baharu yang diperkenalkan oleh Ketua Menteri, Datuk Seri Utama Sulaiman Md Ali,” katanya.


Malaysia dapat 14,306 kuota haji – Idris Ahmad

KUALA LUMPUR, 21 April – Seramai 14,306 jemaah haji dari Malaysia dibenarkan untuk mengerjakan haji tahun ini iaitu 45 peratus daripada kuota biasa yang diberikan oleh kerajaan Arab Saudi.

Perkara itu diumumkan Menteri di Jabatan Perdana (Hal Ehwal Agama) Senator Datuk Idris Ahmad pada majlis pengumuman jumlah kuota haji Malaysia bagi 1443H hari ini yang disiarkan menerusi media sosial dan stesen televisyen tempatan.

“Tahun ini Arab Saudi hanya membenarkan satu juta jemaah haji dari seluruh dunia mengerjakan haji dengan 85 peratus adalah jemaah luar iaitu lebih tinggi daripada tahun 2019 dengan jemaah luar hanya dibenarkan 75 peratus sahaja,” katanya.

Idris berkata antara syarat yang dikenakan ke atas jemaah haji tahun ini ialah mereka mesti berusia 65 tahun ke bawah, tidak mempunyai penyakit kronik dan mempunyai sijil vaksinasi COVID-19 dan perlu mengemukakan keputusan negatif ujian calitan (PCR) dalam tempoh 72 jam dari masa berlepas.

“Kerajaan Arab Saudi tentunya telah membuat penilaian serta penelitian dalam semua aspek bagi memastikan keselamatan para jemaah haji untuk melaksanakan Rukun Islam kelima terjamin.

“Tabung Haji (TH) kini sedang giat membuat persiapan akhir untuk membawa jemaah haji Malaysia ke Tanah Suci setelah dua tahun tertangguh kerana pandemik COVID-19.

“Saya selaku Menteri di Jabatan Perdana Menteri (Hal Ehwal Agama) telah mengarahkan Tabung Haji untuk memberikan perkhidmatan terbaik kepada bakal jemaah Haji Malaysia,” katanya.

Beliau berkata jemaah diminta membuat persediaan sewajarnya dari segi ilmu, kesihatan, rohani, jasmani dan kewangan serta bersedia dengan dokumen berkaitan termasuk pasport dan perlu mengambil suntikan wajib Meningococcal serta vaksin COVID-19.

Beliau berkata kerajaan juga akan meneruskan bantuan pembayaran bagi jemaah haji pada tahun ini dan ketetapan bayaran baharu akan diumumkan pengurusan TH, esok.

Bagi pihak kerajaan Malaysia, Idris menzahirkan kesyukuran dan mengucapkan setinggi penghargaan kepada Kerajaan Arab Saudi dengan jumlah kuota yang diberikan kepada jemaah haji Malaysia.

“Ini adalah satu berita baik buat umat Islam di Malaysia yang telah menunggu selama dua tahun akibat pandemik COVID-19. Bersempena bulan Ramadhan yang mulia ini, marilah bersama-sama dari lubuk hati yang dalam, kita melafazkan rasa syukur yang tidak terhingga atas berita gembira ini,” katanya.- BERNAMA


MPN sokong tindakan mansuh AP – Muhyiddin

Bagaimanapun, Pengerusi MPN Tan Sri Muhyiddin Yassin berkata kerajaan perlu meneliti impak pemansuhan itu bagi memastikan ia tidak memberi kesan negatif terhadap sektor makanan dan pertanian negara.

“Tujuan asal AP ini adalah untuk melindungi pengeluar tempatan iaitu pengimport dibenarkan dengan kuota tertentu supaya tidak beri kesan negatif kepada pengusaha tempatan.

“Jadi walaupun dasar mansuh AP itu dilihat baik tetapi kita nak tengok juga apakah kesan kepada industri pertanian tempatan, apakah kerajaan boleh beri bantuan lebih kepada sektor pertanian seperti subsidi dan pinjaman bank yang mudah,” katanya kepada pemberita di Majlis Rumah Terbuka Aidilfitri Parlimen Pagoh hari ini.

Rabu lepas, Perdana Menteri Datuk Seri Ismail Sabri Yaakob dilaporkan berkata kerajaan bersetuju untuk tidak mengenakan AP bagi mengimport sebarang bahan makanan berkuat kuasa serta-merta.

Beliau berkata ini kerana pelan itu bukan sahaja untuk jangka pendek atau sederhana tetapi juga meliputi jangka panjang terutama berkaitan tindakan dan tumpuan kerajaan agar proses pemulihan lebih pantas.

Pada 7 Mac lepas, Muhyiddin dilaporkan berkata PPN 2.0 perlu bersifat luar biasa bagi mewujudkan pertumbuhan ekonomi yang mantap selain meletakkan kembali Malaysia di landasan untuk mencapai status negara maju berpendapatan tinggi. – BERNAMA


Anggota ATM dilarang berpakaian seragam ketika sertai ceramah PRU – PTU

ALOR SETAR, 10 Nov — Anggota Angkatan Tentera Malaysia (ATM) dibenarkan untuk menyertai sebarang ceramah yang diadakan sepanjang tempoh berkempen bagi Pilihan Raya Umum ke-15 namun tidak memakai seragam tentera.

Panglima Tentera Udara Jen Tan Sri Mohd Asghar Khan Goriman Khan berkata pihaknya tidak menghalang hak mana-mana anggota untuk memilih dan mengundi kerajaan bagi menentukan masa depan negara.

“Dalam tentera ini, ada peraturan dan sedia maklum kita tidak terlibat dalam politik tetapi setiap anggota dan individu ada hak masing-masing untuk memilih kerajaan. Mereka boleh hadir mendengar ceramah tetapi bukan dalam pakaian seragam.

“Apa yang jelas, mereka tidak boleh terlibat secara langsung seperti berkempen dan membawa sepanduk serta bendera parti-parti politik. Perkara ini telah dijelaskan kepada semua anggota ATM dan mereka sedia maklum dan faham dan setakat ini tiada anggota yang dikenakan tindakan berhubung perkara berkenaan,” katanya.

Beliau ditemui pemberita selepas Majlis Penganugerahan Pingat Jasa Malaysia (PJM) kepada 522 veteran ATM di Dewan Aeroangkasa Kolej Tentera Udara, dekat sini.

Sementara itu, Mohd Asghar Khan berkata persiapan untuk proses mengundi awal pada 15 Nov dan undi pos telah dirancang dan segala kemudahan telah disediakan bagi memastikan semua anggota dapat menunaikan tanggungjawab masing-masing dengan lancar.

Mengenai PJM, beliau berkata lebih 80,000 veteran tentera yang layak masih belum menerima pingat tersebut dan proses pelaksanaan akan dilakukan secepat mungkin bagi membolehkan mereka menerima bantuan dan manfaat yang telah disediakan oleh Jabatan Hal Ehwal Veteran ATM.


7,548 kes sembuh tertinggi dicatatkan, atasi kes baharu, 5,271

KUALA LUMPUR 7 Jun – Malaysia merekodkan 7,548 kes sembuh COVID-19 hari ini, angka tertinggi dicatatkan sejak wabak itu melanda negara, sekali gus menjadikan jumlah kumulatif kes sembuh 534,357, menurut Ketua Pengarah Kesihatan Tan Sri Dr Noor Hisham Abdullah.

Perkembangan hari ini menjadikan jumlah kes sembuh harian mengatasi jumlah kes baharu yang mencatatkan 5,271 kes dalam tempoh 24 jam lepas, iaitu penurunan untuk empat hari berturut-turut.

Menurut Dr Noor Hisham menerusi perkongsian infografik di laman Twitter hari ini, jumlah kumulatif kes COVID-19 adalah 622,086 dengan jumlah kes aktif kini 84,269.

Pada masa sama, beliau memaklumkan 82 kematian lagi dicatatkan hari ini, menjadikan jumlah keseluruhan kematian 3,460 orang, selain 902 pesakit sedang dirawat di unit rawatan rapi (ICU) dengan 447 daripadanya memerlukan bantuan pernafasan.

Dr Noor Hisham memperincikan Selangor mencatat kes harian tertinggi sebanyak 1,374 kes, diikuti Sarawak (703), Negeri Sembilan (571), Kuala Lumpur (455), Johor (355), Kelantan (341), Sabah (336), Labuan (209) dan Kedah (194).

Dr Noor Hisham menerusi satu kenyataan kemudiannya memaklumkan sebanyak 23 kluster baharu dikesan dengan 16 daripadanya membabitkan penularan di tempat kerja, enam melibatkan komuniti serta satu berkaitan kumpulan berisiko tinggi.

Kluster tempat kerja direkodkan ialah Integrasi Rawang Satu, Jalan Keretapi Lama Klang, Jalan Tujuh Selatan, Jalan SS Enam di Selangor; Jalan Perindustrian Tujuh, Jalan Parit Hulu, Jalan Besar Rengit (Johor) serta Jalan Airport dan Jalan Ilmu (Sarawak).

Selain itu Pedas 2 dan Industri Kampung Gebok di Negeri Sembilan; Hamparan (Sabah); Kampung Gajah Mati (Kelantan); Jalan Walter Granier (Kuala Lumpur); Jalan Burma (Pulau Pinang) dan Dah Ria Jaya (Kedah).

Kluster komuniti pula membabitkan Sungai Durin dan Jalan Masket di Sarawak; Taman Wawasan, Kampung Bolong Baru, Jalan Budi (Sabah) serta Pelandang (Terengganu), sementara kluster melibatkan kumpulan berisiko tinggi dikesan di Johor yang dinamakan Kluster Jalan Keranji.


Kerajaan lancar PEMERKASA bernilai RM20 bilion, suntikan fiskal RM11 bilion

KUALA LUMPUR 17 Mac – Sebagai sebahagian daripada usaha untuk terus menyokong proses pemulihan ekonomi negara kerajaan hari ini melancarkan Program Strategik Memperkasa Rakyat dan Ekonomi (PEMERKASA) bernilai RM20 bilion serta suntikan fiskal baharu berjumlah RM11 bilion.

Perdana Menteri Tan Sri Muhyiddin Yassin berkata, PEMERKASA yang mempunyai lima fokus utama itu akan menumpukan kepada 20 initiatif strategik bagi melonjakkan pertumbuhan ekonomi, menyokong perniagaan dan meneruskan bantuan bersasar kepada rakyat dan sektor yang masih terkesan.

“Negara kita sedang berada pada tahap kelima Strategi 6R (Resolve, Resilience, Restart, Recovery, Revitalise dan Reform) Pelan Komprehensif Pemulihan Ekonomi, iaitu, ‘Revitalise’ atau memperkasa ekonomi.”

“Pada tahap ini, strategi pemulihan ekonomi ditumpukan kepada usaha untuk merancak dan melonjakkan semula aktiviti ekonomi,” katanya semasa mengumumkan program PEMERKASA itu hari ini.

Setakat ini, kerajaan mengumumkan lima pakej bantuan yang berjumlah RM340 bilion, iaitu PRIHATIN sebanyak RM250 bilion, PRIHATIN PKS RM10 bilion, PENJANA RM35 bilion, Kita PRIHATIN RM10 bilion, PERMAI RM15 bilion dan PEMERKASA RM20 bilion.

Lima fokus PEMERKASA ialah mengawal penularan COVID-19, memacu pemulihan ekonomi, memperkukuhkan daya saing negara, memastikan agenda keterangkuman wilayah dan masyarakat dan mentransformasi ekonomi.


Perintah berkurung perairan ESSZone dilanjutkan hingga 7 Sept

Pesuruhjaya Polis Sabah Datuk Idris Abdullah berkata perintah dari 6 petang hingga 6 pagi itu melibatkan perairan Beluran, Sandakan, Kinabatangan, Lahad Datu, Kunak, Semporna dan Tawau.

“Perintah berkurung diteruskan bagi memastikan kawasan perairan terlibat tidak diceroboh pengganas, sekali gus mengancam keselamatan penduduk termasuk penyelidik antarabangsa yang menjalankan penyelidikan, serta pelancong asing melawat pulau peranginan,” katanya dalam kenyataan di sini hari ini.

Menurutnya, maklumat mendedahkan kumpulan yang menjalankan kegiatan penculikan untuk mendapatkan wang tebusan dan kumpulan Abu Sayyaf masih cuba menceroboh perairan terlibat untuk melakukan penculikan serta lain-lain jenayah rentas sempadan.

Idris berkata perintah berkurung itu juga, akan memudahkan penguatkuasaan serta pemantauan terhadap pergerakan bot dan menimbulkan rasa selamat serta yakin kepada penduduk maritim dengan kehadiran pasukan keselamatan.

Dalam pada itu, katanya semua Ketua Polis Daerah di ESSZone diberi kuasa mengeluarkan permit kepada pemohon yang layak bagi tujuan aktiviti perikanan atau keperluan mendesak lain untuk melalui kawasan perintah berkurung itu. – BERNAMA


‘Ini bukanlah satu keistimewaan’ – Ismail Sabri

PUTRAJAYA 7 Julai – Timbalan Perdana Menteri Datuk Seri Ismail Sabri Yaakob menganggap pelantikannya ke jawatan nombor dua hari ini bukanlah satu keistimewaan.

Sebaliknya beliau menganggap ia adalah amanah dan tanggungjawab yang berat khususnya ketika negara menghadapi pandemik COVID-19 dan dalam usaha menjayakan Pelan Pemulihan Negara (PPN).

“Doa saya semoga kita semua tanpa mengira agama, bangsa dan fahaman politik dapat bersama-sama membawa Malaysia mencapai masa depan yang lebih cemerlang,” katanya dalam satu kenyataan di sini hari ini.

“Pada masa yang sama, saya ingin menzahirkan rasa terima kasih atas sokongan Presiden UMNO, Datuk Seri Dr. Ahmad Zahid Hamidi dan seluruh kepimpinan parti,” katanya.


Fasa 1 PPN: 11 aktiviti ekonomi dibenarkan operasi mulai esok

PUTRAJAYA 15 Ogos – Kerajaan bersetuju memberikan kemudahan dalam sektor perdagangan dan pengedaran berkuatkuasa 16 Ogos 2021 melibatkan 11 jenis aktiviti ekonomi yang akan dibenarkan kembali beroperasi dalam Fasa 1 Pelan Pemulihan Negara (PPN).

Perdana Menteri Tan Sri Muhyiddin Yassin berkata keputusan itu selepas mengambil kira data penilaian risiko yang dijalankan Kementerian Kesihatan Malaysia (KKM), Kementerian Perdagangan Dalam Negeri dan Hal Ehwal Pengguna (KPDNHEP).

“Aktiviti ekonomi itu melibatkan kedai cuci kereta, kedai elektrik dan elektronik, kedai barangan rumah dan peralatan dapur, kedai perabot, kedai peralatan sukan, kedai aksesori kereta.

“Diikuti pusat pengedaran dan jualan kereta, pasar pagi dan pasar tani sahaja, kedai pakaian, fesyen dan aksesori, kedai barang kemas, kedai gunting rambut dan pusat/salun kecantikan (perkhidmatan gunting rambut asas sahaja),” katanya.

Jelasnya, bagi kedai pakaian, fesyen dan aksesori, kedai barang kemas, serta kedai gunting rambut dan pusat/salun kecantikan (perkhidmatan gunting rambut asas sahaja), terdapat prosedur operasi standard (SOP) kesihatan tambahan yang mesti dipatuhi.

“Ia termasuklah memakai sarung tangan, menghadkan masa urusan antara pekerja dan pelanggan serta tidak membenarkan penggunaan fitting room. SOP ini mungkin merumitkan tetapi ia demi keselamatan pekerja dan pelanggan.

“Pemilik premis yang tersenarai dalam perniagaan boleh beroperasi semula ini juga perlu memastikan pelanggan yang memasuki premis MESTI menunjukkan sijil digital vaksinasi COVID-19 (digital certificate COVID-19 vaccination).

“Ini bagi membuktikan individu tersebut telah menerima vaksinasi lengkap. Sekali lagi diingatkan, maksud vaksinasi lengkap ialah 14 hari selepas tarikh suntikan dos kedua bagi vaksin jenis dua dos, dan 28 hari selepas tarikh suntikan bagi vaksin jenis satu dos,” katanya.


Bela kebajikan, pendidikan anak yatim DUN Rembia

Ahli Dewan Undangan Negeri (ADUN) Rembia, Datuk Muhammad Jailani Khamis berkata, fokus utamanya terarah kepada anak-anak yatim yang tidak ditempatkan di Rumah Anak Yatim dan dijaga oleh keluarga atau saudara-mara.

“Matlamat kita nak pastikan mana-mana anak yatim yang tidak dijaga di sekolah anak yatim tetapi dijaga saudara mara akan diberi penjagaan sepenuhnya termasuk yuran persekolahan, pakaian sekolah dan perbelanjaan hariannya.

“Kita akan pastikan kehidupan mereka lebih baik dari sebelum ini ia sehinggalah kos makan mereka di sekolah akan diberikan sekurangnya RM1 sehari dan dijaga sepanjang hari.

“Setakat ini kita sedang mengumpulkan maklumat dan data mereka jadi jika kita dapat kumpul jumlah yang tepat kita akan jaga mereka demi menjalankan kehidupan yang lebih baik,” katanya kepada Melaka Hari Ini selepas program Rumah Terbuka Aidilfitri DUN Rembia, baru-baru ini.

Rumah Terbuka Aidilfitri itu menerima sambutan cukup menggalakkan daripada masyarakat pelbagai kaum di kawasan berkenaan bagi meraikan perayaan Aidilfitri tahun ini.


Penambahbaikan operasi LRT: Lima langkah jangka pendek telah dilaksanakan- Wee

KUALA LUMPUR 23 Sept. – Lima langkah jangka pendek daripada 23 cadangan menambah baik operasi Transit Aliran Ringan (LRT) Laluan Kelana Jaya telah dilaksanakan Prasarana Malaysia Berhad (Prasarana) susulan insiden pelanggaran melibatkan tren di laluan berkenaan Mei lalu.

Menteri Pengangkutan Datuk Seri Dr Wee Ka Siong berkata, kesemua penambahbaikan yang dicadang Jawatankuasa Siasatan Kementerian Pengangkutan turut berjaya dilaksanakan dalam tempoh tiga bulan seperti ditetapkan.

“Ini termasuk menetapkan dua hostler atau pemandu bagi mengendalikan tren secara manual ketika di dalam terowong dengan pemandu kedua akan berperanan sebagai pegawai keselamatan dan pematuhan,” katanya dalam satu kenyataan hari ini.

Menurutnya setiap pemandu juga kini dibekalkan lampu suluh berkuasa tinggi dan senarai semak yang turut disediakan di pusat kawalan operasi bagi kegunaan dan panduan dalam mengendalikan tren secara manual ketika berdepan situasi kritikal.

Beliau berkata penambahbaikan lain ialah penubuhan Jawatankuasa Pengawasan (Sighting Committee) untuk menjalankan audit terhadap tanda arah atau penanda landasan dan Jawatankuasa Keselamatan untuk melaporkan audit keselamatan kepada pengurusan kanan Prasarana dan Rapid Rail.

Wee berkata pada masa sama Rapid Rail sebagai pengendali perkhidmatan rel Prasarana juga melaporkan kemajuan yang baik dalam pelaksanaan 11 langkah jangka sederhana yang perlu dilaksanakan dalam tempoh antara tiga ke enam bulan.

“Sukacita diumumkan bahawa 73 peratus daripada kerja-kerja berkaitan telah pun selesai dan dijangka dapat disiapkan pada tarikh ditetapkan iaitu 9 Disember.

“Mengenai tujuh langkah jangka panjang pula, Prasarana bekerjasama dengan pihak berkepentingan dan pihak berkuasa berkaitan seperti Agensi Pengangkutan Awam Darat untuk melaksanakannya secara progresif kerana terdapat perkara yang memerlukan pelaburan dan kepakaran teknikal tambahan,” katanya.

Wee turut berpuas hati dengan prestasi Prasarana dalam mendorong Rapid Rail melaksanakan penambahbaikan tambahan termasuk mengehadkan kelajuan maksimum tren yang dikendalikan secara manual kepada 20km sejam dan menambah kekerapan latihan kecekapan bagi pemandu dan eksekutif kawalan.

Selain itu, “Manual Route Reservation” (Automatic Train Protection) turut ditingkatkan manakala “Buffer Zone” (Automatic Train Protection) ditambah untuk melindungi tren yang kehilangan isyarat komunikasi supaya tren lain yang berhampiran akan berhenti pada jarak yang lebih jauh.


Melaka sedia atur sekolah jadi pusat vaksin murid

PAYA RUMPUT 12 Feb – Jabatan Pendidikan Negeri Melaka bakal mengatur beberapa strategi bersama Jabatan Kesihatan Negeri bagi melancarkan Program Imunisasi COVID-19 Kebangsaan Kanak-kanak (PICKids) di negeri ini.

Menurutnya, melihat kepada sentimen ibu bapa, ramai di antara mereka lebih yakin sekiranya pemberian vaksin kepada anak-anak diberikan di peringkat sekolah.

“Saya percaya ibu bapa akan lebih yakin dengan pelaksanaan di sekolah, sekarang ini kalau divaksin kita ada Pusat Pemberian Vaksin (PPV) awam yang ibu bapa perlu bawa dan pergi sebagainya.

Beliau berkata demikian dalam sidang media selepas merasmikan Program Mahir Tutor di Sekolah Menengah Kebangaaan (SMK) Tun Haji Abdul Malek, di sini, hari ini.

“Jadi, ia memerlukan kerjasama semua pihak termasuk ibu bapa, guru dan Persatuan Ibu Bapa dan Guru (PIBG) di semua sekolah sama ada seliaan kementerian pendidikan mahupun swasta,” katanya.

Sebelum ini, Pengerusi Jawatankuasa Bertindak Imunisasi COVID-19 Kanak-kanak (CITF-C), Datuk Dr Noor Azmi Ghazali memaklumkan Sebanyak 1,055 buah sekolah telah dikenal pasti untuk dijadikan PPV PICKids yang bermula beroperasi selewat-lewatnya Isnin depan.

Jelasnya, ia adalah satu lagi pendekatan yang akan dilaksanakan dengan kerjasama Kementerian Pendidikan bagi memudahkan dan mempercepatkan lagi proses pemberian vaksin kepada murid sekolah rendah iaitu PPV Sekolah.


Juruteknik nafi pandu melulu, bayar jaminan RM12,000 dan lesen digantung

JASIN 14 Julai- Juruteknik kilang dihadapkan ke Mahkamah Majistret Jasin, di sini, hari ini, atas pertuduhan memandu Perodua Myvi secara melulu hingga menyebabkan kematian pasangan orang kurang upaya (OKU) Jun lalu.

Tertuduh, Amirul Anwar Mohamed Jelani, 24, bagaimanapun mengaku tidak bersalah sejurus pertuduhan terhadapnya dibacakan jurubahasa mahkamah dihadapan Penolong Kanan Pendaftar Siti Khairiah Abdul Razak.

Mengikut pertuduhan, Amirul Anwar didakwa memandu sebuah kenderaan di jalan dengan melulu atau dengan kelajuan merbahaya kepada orang awam, menyebabkan kematian terhadap Ezuddin Mohammad, 50, dan isteri Surayah Muhamat, 46.

Justeru, tertuduh didakwa mengikut Seksyen 41(1) Akta Pengangkutan Jalan (APJ) 1987 (Pindaan 1999) yang memperuntukkan hukuman penjara tidak kurang lima tahun dan tidak melebihi 10 tahun serta denda tidak kurang RM20,000 dan tidak melebihi RM50,000.

Terdahulu, prosiding pendakwaan dikendalikan Timbalan Pendakwa Raya Wardah Ishhar, memohon jaminan RM30,000 diberikan kepada tertuduh dan lesen digantung sepanjang perbicaraan berlangsung.

Tertuduh, diwakili peguam Mohd Fadzullah Ramlee, merayu agar jaminan dikurangkan dengan alasan jumlah itu terlalu tinggi dan pemuda terbabit menanggung bapa yang juga bekas imam dan ibu yang kedua-duanya kini tidak sihat.

Siti Khairiah, kemudian membenarkan tertuduh diikat jamin RM12,000 dengan dua penjamin selain mengarahkan lesen memandu digantung sepanjang perbicaraan dan menetapkan 29 Ogos depan sebagai tarikh sebutan semula kes.


DUN Rim: Tun Mohd Ali rasmi Koperasi Ukhwah Al Munawarah Felda Kemendor

RIM 7 Oktober – Yang di-Pertua Negeri, Tun Seri Setia Mohd Ali Rustam, merasmikan Koperasi Ukhwah Al Munawarah, Masjid Al Munawarah, Felda Kemendor, di sini, hari ini.

Ahli Dewan Undangan Negeri (Adun) Rim, Datuk Khaidhirah Abu Zahar berkata, penubuhan koperasi kariah masjid itu secara tidak langsung membantu meningkatkan ekonomi komuniti setempat selain fungsi utamanya sebagai pusat aktiviti keagamaan.

“Inisiatif ini seiring dengan matlamat Kementerian Pembangunan Usahawan dan Koperasi (MEDAC) yang menyasarkan 10 peratus masjid seluruh negara mempunyai koperasi sendiri.

“Selain itu Program Koperasi Kariah Masjid ini turut disokong penuh Kerajaan Negeri Melaka, menjadi harapan kami kesemua 10 masjid di DUN Rim menubuhkan koperasi seperti Masjid Al Munawarah, Felda Kemendor.

“Penubuhan koperasi ini adalah peluang baik bagi membentuk dana masjid yang efisyen dan mampu melahirkan lebih ramai golongan usahawan,” katanya menerusi satu kenyataan hari ini.

Terdahulu Tun Mohd Ali, diiringi Exco Perumahan, Kerajaan Tempatan dan Alam Sekitar negeri yang juga merangkap Adun Serkam, Datuk Zaidi Attan, menunaikan Solat Jumaat di Masjid Al Munawarah.


MAQIS P.Pinang rampas dada ayam sejuk beku bernilai RM240,000

BUTTERWORTH, 4 April – Jabatan Perkhidmatan Kuarantin dan Pemeriksaan Malaysia (MAQIS) Pulau Pinang merampas konsainan dada ayam segar sejuk beku tanpa tulang bernilai RM240,000 dari Thailand di Pengkalan Kontena Butterworth Utara (NBCT), di sini kerana maklumat sijil halal tidak jelas.

Pengarahnya Muhammad Ikram Abd Talib berkata pihaknya membuat pemeriksaan ke atas kontena yang membawa konsainan itu pada Sabtu lepas dan mendapati terdapat 25,000 kilogram dada ayam segar sejuk beku tanpa tulang yang dibawa masuk dari Thailand.

“Pemeriksaan lanjut mendapati pengimportan dada ayam segar sejuk beku tanpa tulang bernilai RM240,000 itu tidak menyatakan maklumat sijil halal dengan jelas dan kesemua konsainan telah ditahan untuk siasatan lanjut.

“Kegagalan untuk mematuhi syarat permit import bagi pengimportan konsainan itu menjadi kesalahan di bawah Seksyen 15(1) Akta Perkhidmatan Kuarantin dan Pemeriksaan Malaysia 2011 [Akta 728],” katanya dalam kenyataan hari ini.

Muhammad Ikram berkata MAQIS sentiasa komited dalam melaksanakan tugasan di semua pintu masuk negara bersama agensi penguatkuasaan di sempadan negara bagi memastikan komoditi keselamatan keluaran pertanian yang dibawa masuk ke dalam negara mematuhi syarat serta peraturan yang ditetapkan bagi menjamin kualiti dan keselamatan makanan.


Gilap potensi ekopelancongan Jasin

AYER KEROH 1 Februari – Yang Dipertua Majlis Perbandaran Jasin (MPJ), Rosemanizam Mohd [email protected] berhasrat untuk membangunkan kawasan ekopelancongan, sekali gus membantu penduduk luar bandar di kawasan pentadbirannya menjana pendapatan.

Rosemanizam berkata beberapa perancangan dimulakan mantan Yang Dipertua MPJ, Datin Sapiah Haron akan diteruskan dalam usaha mempelbagaikan lagi sumber pendapatan Pihak Berkuasa Tempatan (PBT) itu.

Beliau berkata demikian pada sidang media selepas melafaz sumpah sebagai Yang Dipertua MPJ yang baharu berkuatkuasa hari ini di hadapan Ketua Menteri, Datuk Seri Utama Sulaiman Md Ali di Bilik Majlis Mesyuarat Kerajaan Negeri (MMKN) di Seri Negeri, di sini.

Bekas Ketua Penolong Setiausaha Kanan Kerajaan, Unit Kerajaan Tempatan (UKT), Jabatan Ketua Menteri Melaka itu berkata jika dahulu beliau lebih banyak berurusan berkaitan dasar.


TYT rasmi Menara TNB Melaka

AYER KEROH 31 Mei – Menara Tenaga Nasional Berhad (TNB) di Pusat Dagangan Antarabangsa Melaka (MITC),  di sini menjadi nadi operasi penyedia perkhidmatan tenaga negara itu dirasmikan Yang di-Pertua Negeri, Tun Seri Setia Mohd Ali Mohd Rustam, hari ini.

Menteri Tenaga dan Sumber Asli, Datuk Seri Takiyuddin Hassan berkata, bangunan berkenaan dibeli daripada Yayasan Melaka pada 2014 dengan kos perbelanjaan sebanyak RM75 juta.

“Sekarang 450 kakitangan TNB Melaka sebelum ini di Banda Kaba sudah ditempatkan di sini. Semua ini adalah komitmen TNB dalam usaha memberikan perkhidmatan terbaik demi kesejahteraan rakyat.

“Sudah pasti suasana pejabat serba baharu, warga TNB akan lebih bersemangat dan saya yakin mereka akan beri komitmen untuk memuaskan hati pelanggan,” katanya ketika berucap pada majlis perasmian menara berkenaan.

Hadir sama pada majlis itu Ketua Menteri Melaka Datuk Seri Utama Sulaiman Md Ali, Setiausaha Kerajaan Negeri, Datuk Zaidi Johari dan Pengerusi TNB, Datuk Seri Hasan Ariffin.

Turut hadir EXCO Kanan Pelaburan, Perindustrian, Pembangunan Usahawan Dan Koperasi negeri, Datuk Seri Ab Rauf Yusoh selain EXCO Kerja Raya, Pengangkutan, Infrastruktur dan Pengurusan Banjir negeri, Datuk Rahmad Mariman.


KKM terus laksana saringan komuniti, elak berlaku kluster besar

PUTRAJAYA 28 April. – Kementerian Kesihatan (KKM) akan terus menjalankan saringan komuniti untuk mengesan jangkitan COVID-19 supaya tindakan kawalan dan pencegahan dapat diambil segera bagi mengelak berlakunya kluster besar, kata Menteri Kesihatan Datuk Seri Dr Adham Baba.

Beliau berkata KKM berwaspada dengan peningkatan kes COVID-19 terutamanya di Sarawak, Kelantan dan Selangor selepas purata pelaporan kes harian COVID-19 di negara ini melebihi 2,500 kes bermula 20 April lalu.

Dr Adham berkata pihaknya akan meningkatkan saringan menggunakan ‘health screening booth’ di lapangan dengan kerjasama perkhidmatan kesihatan swasta dan sukarelawan kesihatan khususnya di kawasan merah.

Dalam satu kenyataan hari ini, beliau berkata saringan bersasar juga akan dilakukan di lokaliti di mana prevelans COVID-19 melebihi 10 peratus berdasarkan ‘concordance test’ menggunakan Antigen Rapid Test Kit (RTK-Ag).

Dr Adham berkata kawalan sempadan dan pengurusan pengembara dari luar negara bagi mencegah penularan COVID-19 dan varian baharu masuk ke Malaysia turut diperkukuhkan.

“Tempoh kuarantin ditingkatkan kepada 14 hari ke atas semua pengembara dari negara-negara yang melaporkan penularan varian of concern dalam negara,” katanya.


KPDNHEP rampas 460 kg minyak masak botol, satu tan gula

KRUBONG 10 Ogos – Kementerian Perdagangan Dalam Negeri dan Hal Ehwal Pengguna (KPDNHEP) Melaka merampas 460 kilogram (kg) minyak dalam masak botol dan lebih 1,176 kg gula pasir kasar hasil serbuan di sebuah stor yang tidak dilesenkan, di Ayer Keroh, semalam.

Serbuan kira-kira jam 12.30 tengah hari itu dijalankan penguat kuasa KPDNHEP Melaka hasil maklumat pengikut laman sosial rasmi Facebook KPDNHEP Melaka.

Pengarah KPDNHEP Melaka Norena Jaafar berkata, sejurus menerima maklumat pihaknya bersama pengadu kemudian melakukan intipan selama beberapa jam sebelum diserbuan ke premis itu dilakukan.

“Bagaimanapun pemeriksaan lanjut dijalankan di stor simpanan menemukan minyak masak botol pelbagai berat sebanyak 460 kilogram dan gula pasir kasar lebih satu tan.

“Semua barangan kawalan yang dirampas daripada stor berkenaan dianggarkan bernilai RM7,000,” katanya pada sidang media di Stor Eksbit KPDNHEP, di Krubong, hari ini.

Menurutnya, ketika dirakam keterangan pemilik premis iaitu lelaki berusia 60-an gagal memberikan sebab munasabah mengenai tindakannya menyimpan bekalan barangan kawalan itu tanpa mempunyi permit yang sah.

“Kes akan disiasat mengikut Seksyen 20(1) Akta Kawalan Bekalan 1961 iaitu menyimpan apa-apa barang yang dikawal selain daripada premis yang dilesenkan yang memperuntukkan hukuman denda tidak melebihi RM1 juta atau tiga tahun penjara,” katanya.

Sementara itu, Norena memberi amaran tegas KPDNHEP tidak akan berkompromi dengan mana-mana pihak atau individu yang didapati bertindak menyorok bekalan barangan kawalan dengan niat untuk mengambil keuntungan.

“Contohnya minyak masak peket, di Melaka bekalan minyak ini mencukupi dan tiada alasan berlakunya kekurangan bekalan malah pihak ‘repackers’ juga sudah dimaklumkan minyak masak peket dari Melaka tidak dibenarkan dibawa keluar melepasi sempadan negeri ini.

“Masalah berlaku kekurangan apabila ada pihak yang cuba menyimpan. Malah kebanyakkan peruncit ini akan memberi alasan sama iaitu akibat Perintah Kawalan Pergerakan (PKP) dua tahun lalu perniagaan mereka merosot apabila dikesan melakukan kesalahan,” katanya.


5 jagoan muaythai gegar gelanggang

AYER KEROH 9 Oktober – Seramai lima jagoan muaythai negara membuktikan mereka berada dalam kelas tersendiri apabila berjaya meraih gelaran juara pada Kejohanan Muaythai Grand Fight (MGF) 2022 di Dewan Mini Bistari, di sini, malam tadi.

Bagi kategori Super 4 (60 kg), Shafiq dari Kelab Muay Thai Selendang Kuning berjaya menewaskan lawannya Hafiz dari Kelab Pagar Besi.

Manakala, bagi aksi merebut Piala TYT Tun Seri Setia (Dr.) Mohd Ali Mohd Rustam (46-48kg), juara menjadi milik Fikri petinju dari Henry Gurney Melaka, menewaskan lawannya Iwan Kick Khondam dari Kelab GRP Fighter, sekali gus membawa pulang hadiah kemenangan RM2,500.

Untuk kategori berat 53-55kg pula, juara disandang Aman dari Kelab Blorious Fight menewaskan Lehe dari Kelab PPFC Pontian. Juara membawa pulang RM2,500 beserta tali pinggang kejohanan.

Manakala, bagi kategori tunggal iaitu wanita 50kg, Jovy dari Kelab Team X Fight Academy mewakili negara berjaya menewaskan lawan dari Thailand, Hongnapa dari Kelab Liang Pra Seat untuk membawa pulang RM2,500 dan tali pinggang kejuaraan.

Terdahulu, Kejohanan MGF tersebut telah dirasmikan oleh Yang di-Pertua Negeri, Tun Seri Setia Mohd Ali Mohd Rustam yang turut menyampaikan hadiah kepada pemenang.

Hadir sama, Speaker Dewan Undangan Negeri, Datuk Wira Ibrahim Durum dan Exco Pembangunan Belia, Sukan dan Badan Bukan Kerajaan (NGO) negeri, V P Shanmugam.

Kejohanan itu dianjurkan Kelab Rizq Muay Thai dengan kerjasama dari Ara Gym Muay Thai, selain turut mendapat sokongan Kementerian Belia Sukan (KBS) dan beberapa agensi kerajaan lain.


732,310 penerima dua dos vaksin setakat semalam

Menerusi akaun Twitternya hari ini, beliau berkata angka itu adalah sebahagian daripada 1,182,244 individu yang telah menerima dos pertama sekali gus menjadikan jumlah keseluruhan pemberian dos pertama dan kedua di negara ini sebanyak 1,914,544 dos setakat semalam.

Lima negeri yang lengkap menerima kedua-dua dos tertinggi ialah Selangor dengan 99,797 dos diikuti Kuala Lumpur (80,657), Johor (69,562), Sarawak (69,353) dan Sabah (59,639).

Setakat semalam, 41.60 peratus atau 10,102,697 individu telah mendaftar untuk menerima suntikan vaksin dengan Selangor mencatat jumlah pendaftaran tertinggi berjumlah 2,599,934 orang.

Mengikut perancangan program imunisasi itu, tempoh pelaksanaan fasa pertama pemberian vaksin yang bermula Februari hingga April lepas melibatkan 500,000 anggota barisan hadapan termasuk petugas kesihatan.

Fasa kedua bermula April hingga Ogos ini pula membabitkan 9.4 juta warga emas, kumpulan rentan dan orang kurang upaya manakala fasa ketiga, yang dijadual pada Mei tahun ini hingga Februari 2022, melibatkan individu 18 tahun dan ke atas, warganegara dan bukan warganegara dengan sasaran 13.7 juta orang atau lebih.


KPDNHEP jamin penyelesaian menyeluruh atasi kenaikan harga barang

KUALA LUMPUR, 2 Dis – Kementerian Perdagangan Dalam Negeri dan Hal Ehwal Pengguna (KPDNHEP) memberi tempoh sebulan untuk mencari penyelesaian secara menyeluruh dan berterusan bagi menangani isu kenaikan harga barangan dan makanan.

Menteri berkenaan, Datuk Seri Alexander Nanta Linggi berkata bagi penyelesaian jangka masa pendek, kementerian memperkenalkan program Jualan Keluarga Malaysia yang menawarkan barangan keperluan asas pada harga sehingga 20 peratus lebih rendah daripada harga pasaran.

“Buat masa ini kementerian mencadangkan program ini dibuat dua kali sebulan, tapi ada permintaan supaya dibuat lebih kerap. Jualan Keluarga Malaysia ini adalah langkah jangka pendek supaya pengguna boleh pergi ke tempat seperti ini membeli dengan harga yang lebih kurang daripada pasaran yang dikatakan tinggi.

“Kita juga perlu melihat bagaimana untuk menangani masalah ini (kenaikan harga) untuk jangka panjang. Kita risau juga kalau kita tidak ada perancangan yang lebih menjurus kepada penyelesaian jangka panjang takut ini (kenaikan harga) boleh berlaku pada bila-bila masa,” katanya dalam temu bual program Selamat Pagi Malaysia di TV1 yang membincangkan tajuk Aspirasi Keluarga Malaysia 100 Hari KPDNHEP hari ini.

Program Jualan Keluarga Malaysia akan dilancarkan oleh Perdana Menteri Datuk Seri Ismail Sabri Yaakob di Dataran Perpustakaan Lembah Pantai di sini, pada 5 petang ini.

Mengulas lanjut, Nanta berkata kenaikan harga barangan dan makanan disebabkan beberapa faktor antaranya aktiviti perniagaan seperti restoran dan kedai makan yang mula beroperasi sepenuhnya selepas kelonggaran diberikan kerajaan yang menyebabkan permintaan barangan asas meningkat secara mendadak.

“Begitu juga faktor keluaran sayur-sayuran di Cameron Highlands, Pahang yang kurang kerana lazimnya hujung tahun musim tengkujuh dan industri itu kekurangan tenaga buruh asing yang telah memberi kesan kepada aktiviti pengeluaran untuk menampungnya.

Beliau berkata potensi industri itu amat besar kerana berasaskan perniagaan yang sudah sedia ada dan mudah untuk memulakannya selain mempunyai pasaran yang luas.


Hapus 195,664 keluarga miskin tegar menjelang 2025

TUARAN, 30 April – Kerajaan mahu menghapuskan keseluruhan 195,664 keluarga miskin tegar di negara ini menjelang akhir 2025 menerusi program Pembasmian Kemiskinan Tegar Keluarga Malaysia (BMTKM).

Menteri di Jabatan Perdana Menteri (Ekonomi) Datuk Seri Mustapa Mohamed berkata melalui BMTKM keluarga miskin tegar akan diberikan bantuan bagi menambah baik hidup mereka, dan seterusnya dipantau perkembangan keluarga terutamanya peluang pendidikan diterima anak-anak mereka.

Beliau berkata daripada 195,664 keluarga miskin tegar di negara ini, sebanyak empat negeri mencatat jumlah tertinggi iaitu Sarawak dengan 58,611 keluarga, Sabah (31,598 keluarga), Kelantan (28,553 keluarga) dan Kedah (15,964 keluarga).

“Miskin tegar ini secara umumnya pendapatan mereka kecil cukup makan sahaja dan kita mahu hapuskan pada akhir 2025, maknanya pada awal 2026 kita ingin isytiharkan tiada lagi keluarga miskin tegar di Malaysia.

“Kita mahu bagi bantuan (BMTKM) berkesan sekali sahaja supaya mereka boleh keluar daripada kemiskinan tegar, program ini bukan sahaja diukur segi pendapatan kita juga mahu perubahan minda seperti pastikan anak-anak mereka ke sekolah,” katanya pada sidang media di sini hari ini.

Terdahulu, beliau mengadakan pertemuan dengan Ketua Menteri Sabah Datuk Seri Hajiji Noor dan mengadakan lawatan ke Kampung Penimbawan di sini yang merupakan antara 10 lokaliti dipilih untuk pelaksanaan Fasa Satu BMTKM di negeri ini.

Lokaliti lain ialah Kampung Penangah di Tongod; Kampung Bongkol (Pitas); Kampung Sembirai (Kota Belud); Kampung Tandek (Kota Marudu); Kampung Pelakat (Sipitang); Kampung Binsulok (Beaufort); Kampung Tetabuan (Beluran); Kampung Kaingaran (Ranau); dan Kampung Lima (Nabawan).

Mengulas lanjut, Mustapa berkata bagi Fasa Satu BMTKM sebanyak 80 lokaliti di seluruh negara telah dikenal pasti dengan kira-kira 50 keluarga dalam setiap lokaliti akan menerima manafaat menerusi program tersebut.

“Fasa satu ini, sebanyak 10 lokaliti masing-masing di Sabah dan Sarawak 10 dipilih manakala selebihnya di Semenanjung…tahun ini dua lagi fasa dilaksanakan, jadi ada tiga fasa dan keseluruhan 240 lokaliti akan dipilih tahun ini, dan Sabah tahun ini 10 lokaliti setiap fasa jadi 30 lokaliti tahun ini,” katanya.

Ditanya tentang mekanisme akan dilaksanakan untuk membawa keluar keluarga terlibat daripada miskin tegar, beliau berkata BMTKM itu dilaksanakan dengan kerjasama kerajaan negeri, pejabat daerah dan agensi terlibat yang mengenal pasti keperluan keluarga di lokaliti tertentu.

“Setiap lokaliti ada keperluan dan strategi tertentu seperti Kampung Penimbawan ini sektor perikanan jadi kita bagi bantuan seperti peralatan menangkap ikan dan ada juga kita bantu menjalankan aktiviti penternakan, ini akan dikenal pasti oleh agensi terlibat seperti pejabat daerah masing-masing,” katanya. – BERNAMA


‘Jom jumpa artis di Starvendors Foodstival Melaka’

AYER KEROH 26 Mei – Orang ramai berpeluang untuk beramah mesra bersama 50 selebriti terkenal tanah air sepanjang penganjuran Starvendors Foodstival Melaka 2023 di Pusat Dagangan Antarabangsa Melaka (MITC) bermula hari ini hingga Ahad nanti.

Pengarah Urusan dan Pengasas Star Vendors Event Sdn. Bhd. Datuk Saripah Raziah atau lebih dikenali sebagai Ifa Raziah berkata, selain menampilkan artis terkenal pelbagai aktiviti menarik disediakan dan yang paling mencuri tumpuan adalah ‘sakau duit’ untuk 100 pengunjung terawal hadir ke festival itu.

“Semua selebriti ini akan berkampung selama tiga hari di Melaka, antara artis ‘lejen’ yang kita bawa termasuklah penyanyi etnik kreatif, Noraniza Idris, pelakon dan penerbit, Datuk Ziela Jalil, kumpulan Ukays dan ramai lagi.

“Setiap pengunjung akan menerima ‘goodies bag’ percuma, kita akan mula buka pintu seawal jam 10 pagi untuk festival ini dan pengunjung dinasihatkan untuk datang seawal jam 8 pagi.

“Setiap malam akan ada konsert dijayakan lapan barisan artis tanah air bagi menghiburkan pengunjung. Pada hari terakhir festival kita akan bawa geng motosikal berkuasa tinggi yang adakan berkonvoi dari Bandar Melaka ke MITC,” katanya ketika ditemui Melaka Hari ini (MHI), di sini, hari ini.

Katanya, festival kali ini adalah siri jelajah ke-11 yang dianjurkan, sekali gus menjadi platform kepada orang ramai untuk bertemu artis kegemaran mereka.

“Sebelum ini pengunjung hanya melihat artis kegemaran mereka di media sosial sahaja, tetapi dengan adanya festival ini mereka (pengunjung) dapat bersemuka dan bergambar dengan artis.

“Kita harap pengunjung juga dapat memberi sokongan kepada artis tempatan kita ini dengan membeli belah produk atau barangan yang dijual mereka semasa festival berlangsung.


HAWANA: Sultan Nazrin Shah perkenan wartawan baca khutbah Jumaat esok

IPOH, 25 Mei – Sultan Perak Sultan Nazrin Shah memperkenankan pengamal media di negeri ini diberi penghormatan membaca khutbah Jumaat di beberapa masjid di Perak esok, bersempena dengan sambutan Hari Wartawan Nasional (HAWANA).

Yang Dipertua Majlis Agama Islam dan Adat Melayu Perak (MAIPk) Tan Sri Mohd Annuar Zaini dalam kenyataan berkata ia bagi mengiktiraf peranan penting golongan itu kepada negara.

“Baginda telah menitahkan supaya khutbah Jumaat di negeri Perak pada 26 Mei (esok) bertemakan ‘Kewartawanan: Menyempurnakan Tugas Berlandaskan Nilai-nilai Islam’. Baginda turut memperkenankan para pengamal media diberikan penghormatan membaca khutbah Jumaat di masjid-masjid di negeri Perak pada 26 Mei (esok),” katanya.

Mohd Annuar berkata Jabatan Penyiaran Negeri Perak dan Persatuan Pengamal Media Perak telah mengemukakan tiga nama pengamal media kepada Jabatan Agama Islam Perak (JAIPk) untuk mendapat tauliah sementara membaca khutbah di tiga masjid di negeri itu.

“Sultan Nazrin Shah turut memberi perkenan kepada Editor Rencana Agama dan Sastera Berita Harian Mohd Nazmi Yaacob untuk membaca khutbah Jumaat di Masjid Negeri (Masjid Sultan Idris Shah II), esok.

“Wartawan Sinar Harian Perak Saifullah Ahmad pula akan membaca khutbah di Masjid Sultan Azlan Shah Ipoh dan Penerbit Rancangan RTM Perak Mohd Fahmi Mohd Nor akan menyampaikan khutbah di Masjid Muhibbuddin Shah Ipoh,” katanya.

Sambutan HAWANA 2023 akan diadakan di Ipoh dari 27 hingga 29 Mei ini dengan mengangkat tema “Media Bebas, Tunjang Demokrasi” untuk memberi penekanan semula terhadap isu kebebasan media dalam menjalankan tugas mereka.


PKPDB di Penjara Alor Setar bermula tengah malam ini

KUALA LUMPUR 4 Okt. –  Kerajaan akan menguatkuasakan Perintah Kawalan Pergerakan Diperketatkan Bersasar (PKPDB) secara pentadbiran di kawasan Penjara Alor Setar, Kedah, termasuk kuarters kakitangan, selama 14 hari bermula 12.01 tengah malam ini (5 Okt).

Menteri Kanan (Kluster Keselamatan) Datuk Seri Ismail Sabri Yaakob berkata pelaksanaan PKPDB itu bertujuan membendung jangkitan dan penularan COVID-19 di situ selain membolehkan aktiviti pengesanan kes secara bersasar dilaksanakan.

“Kementerian Kesihatan  (KKM) telah mengesahkan terdapat peningkatan kes positif COVID-19 di kawasan penjara itu. Mengambil kira peningkatan jumlah kes yang berlaku, kerajaan atas nasihat Menteri Kesihatan telah memutuskan untuk melaksanakan PKPDB secara pentadbiran,”  katanya dalam kenyataan berhubung Perintah Kawalan Pergerakan Pemulihan (PKPP) hari ini.

Beliau berkata sepanjang tempoh itu, sebarang pergerakan keluar dan masuk melibatkan kawasan tersebut termasuk lawatan oleh keluarga tahanan adalah tidak dibenarkan.

Dalam pada itu, Ismail Sabri berkata seramai 433 individu ditahan atas kesalahan ingkar arahan PKPP semalam dengan 345 individu telah dikompaun, 60 direman dan bakinya dijamin.

Beliau berkata antara kesalahan ialah tidak memakai pelitup muka (157 orang), aktiviti dalam pub atau kelab malam (126), gagal menyediakan peralatan atau rekod butiran diri (49), penjarakan fizikal (46), aktiviti perjudian (36), menggaji warga asing tanpa permit yang sah (18), serta satu tangkapan pendatang tanpa izin.

Mengenai Operasi Benteng, Ismail Sabri berkata 76 pendatang tanpa izin dan seorang penyeludup ditangkap semalam dalam operasi bersepadu melibatkan Angkatan Tentera Malaysia (ATM), Polis Diraja Malaysia (PDRM), Agensi Penguatkuasaan Maritim Malaysia (APMM), Jabatan Imigresen Malaysia, Jabatan Kastam Diraja Malaysia, Agensi Kawalan Sempadan Malaysia (Aksem) dan agensi-agensi lain yang mengawal ketat sempadan negara.

“Daripada jumlah itu, pasukan ATM Rejimen Pertama Kor Armor Diraja berjaya menahan 27 pendatang tanpa izin atas kesalahan tidak mempunyai dokumen pengenalan diri yang sah serta cuba untuk keluar dari Malaysia melalui jalan yang tidak diwartakan di sekitar Hotel Tiara, Desaru, Bandar Penawar, Johor,” katanya.

“Kerajaan akan mengambil tindakan tegas terhadap mana-mana pihak yang cuba memasuki sempadan negara secara haram dan agensi-agensi penguat kuasa akan terus mengetatkan kawalan kawasan sempadan terutamanya di lorong-lorong tikus,” katanya.

Sementara itu, sejak 24 Julai hingga semalam, seramai 40,607 individu telah pulang ke tanah air melalui pintu masuk sempadan antarabangsa dan kesemua mereka ditempatkan di 67 hotel dan 12 premis lain termasuk institut latihan awam  dan institusi pengajian swasta.

Beliau berkata daripada jumlah itu, 9,138 individu sedang menjalani proses kuarantin wajib manakala 106 orang dihantar ke hospital untuk rawatan, dan 31,363 individu lagi telah didiscaj dan dibenarkan pulang.

Kesemua mereka pulang dari 34 negara iaitu Filipina, Thailand, Indonesia, Kemboja, Singapura, Vietnam, Brunei, Laos, Qatar, Pakistan, Arab Saudi, Hong Kong, India, Emiriah Arab Bersatu, Jepun, Turki, Korea Selatan, Iran, Nepal, Bangladesh, Myanmar, Timor Leste, Taiwan, China, United Kingdom, Belanda, Papua New Guinea, Mesir, Sepanyol, Perancis, Australia, New Zealand, Amerika Syarikat dan Ethiopia.


Court dismisses govt’s application to forfeit RM100,000 seized from PBAKM

KUALA LUMPUR June 11 — The High Court here today dismissed the government’s application to forfeit RM100,000, allegedly linked to the 1Malaysia Development Berhad (1MDB) fund scandal, that was seized from Yayasan Persatuan Bekas Anggota Kemas Malaysia (PBAKM).

Judge Datuk Muhammad Jamil Hussin made the decision after finding that the prosecution had failed to show that the money seized was, in whole or in part, from the payment made by former Prime Minister Datuk Seri Najib Tun Razak.

“The applicant also failed to show which part of the RM100,000 that was seized was payment from Najib or from other sources,” he said.

In the judgment, Muhammad Jamil said the court held that the RM100,000 that was seized and wanted to be forfeited by the prosecution cannot be said as a whole or in part as Najib’s payment to PBAKM.

“It is clear that the RM100,000 and the latest balance in the bank account of the respondent contains a mixed amount of money, from payments made by Datuk Seri Najib and from other sources,” he added.

Muhammad Jamil said no third party had come to court on Sept 4, 2019 to make claim on the money and PBAKM had also raised several issues in objecting to the prosecution’s forfeiture application.

He said PBAKM had never denied the fact that they had received RM100,000 from Najib, but denied that the money was proceeds from unlawful activities.

“The respondent’s (PBAKM) bank statements also showed the deposit and withdrawals in the account. Najib issued a check dated Oct 19, 2013 amounting to RM100,000 to the respondent and the check was deposited into the respondent’s account on Oct 22 the same year,” he said.

He said the bank statement also showed that after the check payment from Najib, there were many transactions in and out of the bank accounts and the lowest balance was RM1,512.46 as of March 31, 2016.

“After that, there were several transactions in and out of the respondent’s bank account and the latest balance as of May 13, 2019 was RM805,751.13,” he added.

After Muhammad Jamil handed down the decision, deputy public prosecutor Nik Haslinie Hashim, from the Malaysian Anti-Corruption Commission (MACC), informed the court that the prosecution would file an application to suspend the release of the money to PBAKM.


Thailand hargai peranan Malaysia, mahu peranan pemudah cara dalam dialog damai diteruskan

BANGKOK, 26 Feb – Thailand bersetuju agar Malaysia meneruskan peranan sebagai pemudah cara dalam dialog damai di selatan negara itu selain turut menzahirkan penghargaan dalam kerjasama berterusan dalam mengukuhkan keselamatan di sepanjang sempadan kedua-dua negara,

Perdana Menteri Datuk Seri Ismail Sabri Yaakob berkata perkara itu telah disampaikan Perdana Menteri Thailand Prayuth Chan o-cha kepadanya semalam dalam satu pertemuan sempena lawatan rasminya ke negara berkenaan.

“Saya memberi komitmen untuk menyambung semula dialog yang terhenti akibat COVID-19 sebelum ini,” katanya pada satu sidang media bersama wartawan Malaysia di sini hari ini.

Rundingan itu disifatkan memberi harapan baharu untuk menamatkan keganasan di Pattani, Yala, Narathiwat dan Songkhla, wilayah yang majoriti penduduknya beragama Islam, namun rundingan secara bersemuka tergendala apabila sempadan Thailand dan Malaysia ditutup berikutan pandemik COVID-19.

Bekas Ketua Polis Negara Tan Sri Abdul Rahim Mohd Noor yang mewakili Kerajaan Malaysia terus berperanan sebagai pemudah cara dalam rundingan damai itu.

Ketua perunding, Wanlop Rugsanaoh dan kumpulan bersenjata paling berpengaruh di selatan Thailand, iaitu Barisan Revolusi Nasional (BRN) yang diketuai Anas Abdulrahman telah mengadakan mesyuarat.

Berhubung keselamatan sempadan, Ismail Sabri berkata Malaysia komited bekerjasama dengan Thailand dalam memastikan keselamatan di sempadan kedua-dua negara kekal terjamin dan terpelihara, memperkukuh kerjasama pertahanan termasuk membanteras aktiviti penyeludupan dan jenayah rentas sempadan.- BERNAMA


Riau sambut baik buka laluan penerbangan Melaka-Pekanbaru

PEKANBARU 9 Jun – Pembukaan laluan udara antarabangsa Pekanbaru di Lapangan Terbang Antarabangsa Sultan Syarif Kasim II masih dalam peringkat permohonan kepada Kementerian Perhubungan Pengangkutan Indonesia.

Gubernur Riau Dr H Syamsuar bagaimanapun optimis permohonan itu akan dipertimbangkan sebaiknya memandangkan kes COVID-19 di Wilayah Riau kini berada pada angka sifar.

“Di Wilayah Riau ini kes COVID-19 telah mencecah null (sifar) dan kita tahu kebanyakan negara telah membuka pintu sempadan bagi merancakkan lagi aktiviti pelancongan.

“Begitu juga kita di sini (Pekanbaru), kita berharap selain pembukaan laluan darat dan air, laluan udara menerusi Lapangan Terbang Sultan Syarif Kasim II atau SSK II juga akan dibuka segera.

“Saya percaya pembukaan ini akan terus membantu industri pelancongan khususnya untuk wilayah Riau dan Melaka yang terkenal sebagai lokasi rakyat wilayah ini mendapatkan kemudahan kesihatan,” katanya.

Beliau berkata demikian dalam sidang media selepas perasmian Festival Semarak Pelancongan Negeri Melaka menerusi Misi Galakan Pelancongan Melaka ke Dumai dan Pekanbaru 2022 di SKA Mall, di sini, hari ini.

Hadir sama, Ketua Menteri Melaka Datuk Seri Utama Sulaiman Md Ali, EXCO Pelancongan Negeri Datuk Muhammad Jailani Khamis serta delegasi Melaka yang lain.

Mengulas lanjut, Syamsuar berkata, selain laluan udara, pihaknya turut berharap laluan air di antara Dumai dan Melaka akan dipercepatkan menerusi perkhidmatan feri pengangkut ‘Roll On Roll Off’ (RORO) Dumai-Melaka yang akan beroperasi beberapa tahun lagi.


KSN diarah tubuh jawatankuasa siasat insiden KPPA dan pegawai imigresen di KLIA

Perdana Menteri Datuk Seri Ismail Sabri Yaakob berkata perkara tersebut telah dibincangkan dalam mesyuarat Kabinet kerana tidak mahu timbul perpecahan dalam kalangan kakitangan kerajaan susulan insiden itu sebaliknya mahu agar suasana hubungan harmoni antara penjawat awam dapat terus dikekalkan.

“Kita kena berlaku adil kepada semua pihak, yang mengadu dan yang diadu. Kita serah kepada jawatankuasa itu yang akan ditentukan KSN, siapa pengerusi dan ahli-ahli untuk membuat siasatan secara dalaman,” katanya pada sidang media selepas merasmikan Pameran Pertanian, Hortikultur dan Agropelancongan Malaysia (MAHA) 2022 di sini hari ini.

Perdana Menteri ditanya mengenai insiden yang tular di media sosial berhubung dakwaan KPPA telah mengeluarkan kata-kata kesat terhadap seorang pegawai Imigresen di KLIA pada 3 Ogos lepas,

Jabatan Perkhidmatan Awam (JPA) dalam kenyataan pada 4 Ogos lepas, bagaimanapun menafikan tuduhan terhadap KPPA dan menjelaskan Mohd Shafiq hanya membuat teguran terhadap pihak imigresen di KLIA berhubung ketidakpatuhan amalan dan prosedur.

Mengenai keanggotaan ahli jawatankuasa itu, Ismail Sabri berkata ia berkemungkinan melibatkan pihak luar malah ada yang mencadangkan Peguam Negara Tan Sri Idrus Harun sebagai pengerusi, namun keputusan pemilihan akan diserahkan kepada KSN.

Ditanya mengenai tempoh masa siasatan, beliau berkata ia terserah kepada jawatankuasa berkenaan memandangkan terdapat video yang tular dan perlu memanggil saksi kedua-dua belah pihak sebelum keputusan dapat dibuat.


Tindakan tegas individu tidak patuh SOP di bazar Ramadan

PUTRAJAYA 14 April – Pihak berkuasa tempatan (PBT) digesa mengambil tindakan sewajarnya bagi memastikan pelaksanaan SOP dikeluarkan Majlis Keselamatan Negara (MKN) dan Kementerian Kesihatan (KKM) dipatuhi sepenuhnya.

Menteri Kanan (Keselamatan) Datuk Seri Ismail Sabri Yaakob berkata, ia berikutan
MKN menerima beberapa aduan orang ramai mengenai ketidakpatuhan SOP di bazar Ramadan di beberapa lokasi di Malaysia.

“Berkuat kuasa hari ini, KKM telah menurunkan kuasa mengkompaun kepada Datuk Bandar, Yang Dipertua Pihak Berkuasa Tempatan dan Pegawai Penguatkuasa Pihak Berkuasa Tempatan Gred 19 ke atas untuk mengkompaun apa-apa kesalahan di bawah Akta
342.


Dr Noor Hisham terima pengiktirafan International Surgical Fellowship Award

KUALA LUMPUR 2 Sept – Ketua Pengarah Kesihatan Tan Sri Dr Noor Hisham Abdullah menerima pengiktirafan antarabangsa, ‘International Surgical Fellowship Award’ daripada Persatuan Pembedahan Antarabangsa (ISS).

Dr Noor Hisham sebelum ini menerima Anugerah BrandLaureate – Kecemerlangan Jenama Kepimpinan 2020 daripada Yayasan Jenama Dunia (The World Brands Foundation).

Tahun lepas menerusi laporan China Global Television Network (CGTN), beliau juga dinamakan antara tiga doktor terulung peringkat global dalam perang menentang COVID-19, selain pakar penyakit berjangkit Amerika Syarikat (AS), Dr Anthony Fauci dan Ketua Pengarah Kesihatan New Zealand Ashley Bloomfield.


Sidang Dewan Rakyat ditambah dua hari pada 3 dan 4 April – Speaker

Yang Dipertua Dewan Rakyat Datuk Johari Abdul berkata pindaan berkenaan ditetapkan Perdana Menteri Datuk Seri Anwar Ibrahim selaku Ketua Majlis Mesyuarat selaras dengan Peraturan Mesyuarat 11(2) Peraturan-Peraturan Majlis Mesyuarat Dewan Rakyat.

“Ini bagi membolehkan beberapa rang undang-undang dan urusan kerajaan dapat dibentangkan dan diputuskan di Dewan Rakyat. Notis bertulis akan diberikan kepada ahli yang berhormat selepas ini,” katanya sebelum sesi Waktu Pertanyaan-Pertanyaan Menteri di Dewan Rakyat hari ini.

Mengikut Peraturan Mesyuarat 11(2), dengan tertakluk kepada syarat-syarat perenggan (1) Ketua atau Timbalan Ketua Majlis hendaklah menetapkan, sekurang-kurangnya 28 hari sebelum permulaan tiap-tiap Penggal, tarikh-tarikh Majlis akan bermesyuarat dalam penggal itu.


Tiga lelaki ditahan curi kabel di Padan Indah

KUALA LUMPUR, 24 September – Polis menahan tiga lelaki tempatan disyaki mencuri kabel tembaga bernilai RM20,000 di  sebuah pusat komersial di Pandan Indah, Ampang minggu lepas.

Ketua Polis Daerah Ampang Jaya ACP Mohamad Farouk Eshak berkata lelaki pertama ditahan di Batu 6 Jalan Gombak, kira-kira jam 10.30 pagi semalam manakala dua lagi rakannya ditahan di Jalan Air Jerneh Setapak pada hari sama.

“Semakan mendapati suspek pertama memiliki tujuh rekod lampau bersabit kes jenayah dan dadah selain positif dadah jenis syabu, manakala dua lagi tiada rekod jenayah dan negatif dadah,” katanya dalam kenyataan hari ini.

Mohamad Farouk berkata pihaknya turut merampas pakaian dan sebuah lori yang diguna semasa kejadian dipercayai dilakukan 16 Sept lepas, selain turut menemui satu salinan resit bayaran penjualan kabel.

Beliau berkata kes disiasat di bawah Seksyen 379 Kanun Keseksaan kerana mencuri dan kesemua lelaki berusia berusia di antara 24 tahun hingga 34 tahun itu direman empat hari bermula hari ini untuk siasatan lanjut.


Pertumbuhan ekonomi global pulih pada 2021 – BNM

KUALA LUMPUR, 30 Mac – Sejak paras terendahnya pada tahun 2020, pertumbuhan ekonomi global telah kembali pulih dengan pantas pada tahun 2021, dibantu oleh bantuan ekonomi dan kewangan berskala besar, menurut Bank Negara Malaysia (BNM).

Dalam Laporan Tinjauan Ekonomi dan Monetari 2021 yang dikeluarkan hari ini, bank pusat berkata namun begitu, landasan di hadapan masih berliku kerana masih terdapat risiko yang boleh menjejaskan prospek pemulihan daripada pandemik COVID-19 ini seperti hutang korporat yang tinggi.

Menurut BNM, iktibar dasar yang diambil daripada episod krisis terpilih menunjukkan bahawa  matlamat utamanya adalah untuk mencapai keseimbangan antara keperluan jangka pendek dan jangka  panjang.

“Apabila negara melepasi fasa pandemik yang meruncing, pembaharuan jangka lebih panjang untuk menangani kelemahan ekonomi dan memastikan kekukuhan sistem perbankan menjadi penting,” menurut bank pusat.

“Sungguhpun begitu, perkara ini tidak terjadi semasa pandemik. Sebaliknya, peningkatan paras hutang adalah sepadan dengan peningkatan dalam pelaburan jangka pendek dan pelaburan tetap,” katanya.


PM Ismail Sabri umum inisiatif baharu, berita gembira untuk penjawat awam

PUTRAJAYA, 30 Ogos – Perdana Menteri Datuk Seri Ismail Sabri Yaakob hari ini mengumumkan beberapa inisiatif baharu dan berita gembira buat penjawat awam antaranya tambahan khas RM100 dalam Bayaran Kenaikan Gaji Tahunan (KGT) dan pemberian Bantuan Khas Kewangan (BKK) Tahun 2023.

“Keluh kesah anggota perkhidmatan awam sentiasa didengari oleh kerajaan,” katanya pada Majlis Amanat Perdana Perkhidmatan Awam Ke-18 (MAPPA XVIII) yang dihadiri kira-kira 4,000 anggota perkhidmatan awam secara fizikal di sini serta ribuan lagi mengikutinya secara dalam talian.

Beliau berkata KGT tambahan khas sebanyak RM100 itu adalah bagi penjawat awam Gred 11 hingga Gred 56 dan akan dibayar mulai Januari 2023, yang akan melibatkan kira-kira 1.28 juta penjawat awam serta implikasi kewangan sebanyak RM1.5 bilion.

“Sebagai contoh, sebelum ini kadar KGT bagi gred 11 adalah RM80, maka pada 2023, beliau akan menerima kadar KGT asas sebanyak RM80 dan tambahan khas sebanyak RM100 menjadikan jumlah KGT diterima pada 2023 adalah sebanyak RM180,” katanya sambil disambut dengan sorakan hadiri setiap kali beliau mengumumkan insentif untuk penjawat awam.

Ismail Sabri turut mengumumkan BKK Tahun 2023 kepada anggota perkhidmatan awam Gred 56 ke bawah berjumlah RM700 dan RM350 bagi pesara kerajaan veteran tidak berpencen yang akan dibayar pada Januari 2023.

MAPPA merupakan acara tahunan bagi mendengar amanat daripada perdana menteri kepada anggota perkhidmatan awam daripada pelbagai perkhidmatan di peringkat persekutuan, negeri dan kerajaan tempatan serta syarikat berkaitan kerajaan.

Turut hadir menteri-menteri Kabinet antaranya Menteri Komunikasi dan Multimedia Tan Sri Annuar Musa. Hadir sama Ketua Setiausaha Negara Tan Sri Mohd Zuki Ali, Ketua Pengarah Perkhidmatan Awam Datuk Seri Mohd Shafiq Abdullah dan Presiden Kongres Kesatuan Pekerja Dalam Perkhidmatan Awam (Cuepacs) Datuk Adnan Mat.

Ismail Sabri pada perhimpunan itu turut mengumumkan kenaikan kadar maksimum jumlah cuti rehat yang boleh dikumpulkan bagi tujuan award wang tunai (GCR) daripada 160 hari ke 180 hari.

“Kerajaan memahami dengan beban tugas yang semakin besar dan mencabar, ramai anggota perkhidmatan awam yang tidak dapat menghabiskan cuti rehat tahunan mereka.

“Dengan kenaikan kadar maksimum GCR ini, membolehkan cuti tersebut disimpan bagi tujuan award wang tunai semasa persaraan sekali gus meningkatkan tunai di tangan pada hari persaraan kelak,” katanya.

Ismail Sabri turut mengumumkan tambahan Kadar Cuti Rehat Khas sebanyak lima hari menjadikan jumlah Cuti Rehat Khas 15 hari setahun kepada Pegawai Perkhidmatan Pendidikan yang telah berkhidmat melebihi 10 tahun.

Tambahan Cuti Rehat Khas sebanyak lima hari itu akan memberi manfaat kepada kira-kira 500,000 guru bagi urusan mustahak dan kecemasan yang dibenarkan serta memberi peluang guru-guru mengumpul jumlah GCR yang lebih tinggi, katanya.

Pada majlis itu Perdana Menteri turut mengumumkan mengenai perluasan tafsiran ahli keluarga bagi kemudahan Cuti Tanpa Rekod urusan kematian ahli keluarga terdekat.

“Jika sebelum ini cuti tanpa rekod bagi urusan kematian hanya tertakluk kepada kematian suami atau isteri, ibu kandung dan ibu mertua, bapa kandung dan bapa mertua serta anak sahaja, penambahbaikan tafsiran ahli keluarga diperluas kepada kematian yang melibatkan adik-beradik, nenek dan datuk bagi anggota perkhidmatan awam,” katanya.

“Kerajaan telah bersetuju menambah baik Kadar Tetap 3 peratus semasa yang diterima oleh pegawai yang mencapai gaji maksimum kepada suatu kadar baharu dan diseragamkan mengikut gred bagi semua klasifikasi perkhidmatan berkuat kuasa 1 Jan 2022,” katanya.

Beliau berkata kerajaan juga bersetuju agar JPA menyegerakan kajian ke atas Sistem Saraan Perkhidmatan Awam dengan mengambil kira keseluruhan aspek modal insan.

Dalam perjumpaan bersama penjawat awam itu, Ismail Sabri mengucapkan terima kasih kepada semua penjawat awam yang sentiasa memastikan jentera kerajaan bergerak dengan berkesan, melaksanakan dasar dan menjayakan setiap aspirasi kerajaan.

“Sekiranya produktiviti dapat ditingkatkan, ekonomi negara akan bertambah kukuh dan kerajaan akan lebih berupaya meningkatkan kemudahan kepada Keluarga Malaysia seluruhnya,” katanya menambah penjawat awam tidak akan dilupakan dan yakin mereka adalah tonggak Aspirasi Keluarga Malaysia.


Penganggur dikhuatiri lemas terjatuh dari bot

KUALA PERLIS, 8 Jun – Seorang penganggur dikhuatiri lemas selepas dipercayai terjatuh dari bot di perairan Pantai Kuala Sungai Baru, di sini awal pagi semalam.

Timbalan Ketua Polis Daerah Kangar Supt Baeyah Abdul Wahab berkata Bukhari Yusof, 45, dipercayai jatuh dari bot ketika sedang tidur manakala dua kru bot berkenaan sedang sibuk menangguk siput di kedudukan tiga batu nautika dari Pantai Kuala Sungai Baru.

“Menurut seorang daripada kru bot itu, mereka menangguk siput kira-kira 1 pagi dan menyedari kehilangan mangsa tidak lama kemudian. Mereka melakukan pencarian selama dua jam namun gagal menemukan sebarang petunjuk,” katanya kepada pemberita di Pusat Kawalan Tempat Kejadian di Jeti Lembaga Kemajuan Ikan Malaysia (LKIM) Sungai Baru hari ini.

Baeyah berkata menurut kedua-dua kru bot itu, mereka tidak mengenali Bukhari yang menumpang tidur di dalam bot dan hanya menyedari kehadirannya ketika dalam perjalanan menangguk siput.

Beliau berkata operasi mencari dan menyelamat dijalankan sejak 6.30 petang semalam melibatkan anggota Polis Diraja Malaysia, Jabatan Bomba dan Penyelamat, Unit Dron Angkatan Tentera Malaysia, Angkatan Pertahanan Awam Malaysia, Agensi Penguatkuasaan Maritim Malaysia dan dibantu nelayan tempatan.

“Operasi mencari dan menyelamat Bukhari yang berasal dari Pulau Langkawi, Kedah melibatkan kawasan seluas 73.2 kilometer persegi. Polis telah memaklumkan kepada keluarganya mengenai kejadian ini,” katanya.


Gagal kawal amarah, tekanan punca kes dera

PENGKALAN BATU 2 Oktober – Sebanyak 88 kes penderaan kanak-kanak direkodkan Jabatan Kebajikan Maysarakat (JKM) Negeri Melaka bagi tempoh lapan bulan pertama tahun ini.

Exco Hal Ehwal Wanita, Pembangunan Keluarga dan Kebajikan negeri Datuk Kalsom Noordin berkata, statistik dikeluarkan JKM itu membimbangkan dan langkah menanganinya perlu diambil segera bagi mengelakkan kejadian lebih serius berlaku.

“Daripada 88 kes diterima JKM, 51 membabitkan penderaan secara fizikal, manakala bakinya adalah penderaan seksual, setakat ini tidak ada kes penderaan emosi dilaporkan.

“Jumlah kes bagi tempoh lapan bulan pertama tahun ini meningkat jika dibandingkan hanya 17 pada 2021. Gagal mengawal kemarahan, tekanan dan emosi antara faktor menyebabkan kanak-kanak menjadi tempat melepaskan amarah,” katanya.

Beliau berkata, demikian pada sidang media selepas merasmikan Kempen Membanteras Jenayah Seksual Dalam Talian Terhadap Kanak-Kanak Peringkat Negeri Melaka, di Bachang, di sini, hari ini.

Hadir sama Pengarah JKM Negeri Melaka Burhanuddin Bachik dan Ketua Jabatan Siasatan Jenayah, Polis Diraja Malaysia (PDRM) Kontinjen Melaka, Asisten Komisioner Lim Meng Seah.

“Kes ini berlaku bukan hanya dilakukan ibu bapa, malah turut membabitkan saudara-mara dan juga kakitangan pusat jagaan. Setakat ini 44 kes dilaporkan dibawah Akta Kesalahan-Kesalahan Seksual Terhadap Kanak-kanak 2017,” katanya.


Polis akan kemuka hasil siasatan Tommy Thomas yang dikemas kini kepada Pejabat Peguam Negara

MUAR, 30 Okt – Polis akan mengemukakan hasil siasatan yang telah dikemas kini membabitkan Tan Sri Tommy Thomas kepada Pejabat Peguam Negara selepas kemas kini selesai.

Ketua Polis Negara Tan Sri Acryl Sani Abdullah Sani berkata hasil siasatan tersebut adalah melibatkan empat kertas siasatan berhubung buku ‘My Story: Justice in Wilderness’ yang ditulis bekas peguam negara itu serta satu kertas siasatan berhubung kenyataan Thomas pada satu forum pada 17 Sept lepas.

“Saya diberitahu bahawa rakaman percakapan Tan Sri Tommy Thomas telah pun kita laksanakan juga dengan Dr Michael Jeyakumar Devaraj dan ada beberapa perkara yang perlu pihak polis laksanakan ekoran arahan…yang dikeluarkan Pejabat Peguam Negara untuk kita kemas kini perkara berkaitan siasatan yang kita dibuat.

“Jadi mungkin ada sedikit masa yang kita perlukan dan selepas ini, kita akan kemukakan balik semula kepada Pejabat Peguam Negara untuk mereka membuat keputusan dan meneliti kertas siasatan tersebut,” kata beliau kepada pemberita selepas majlis penutup Kursus Asas Tiger Platoon Briged Tengah Pasukan Gerakan Am (PGA) di Kem Batalion 6 PGA, dekat sini, hari ini.

Acryl Sani berkata percakapan kedua-duanya akan diambil kira serta disekalikan dengan hasil siasatan buku, yang akan disekalikan sekali untuk dikemas kini.

“Kita (Polis) buat semua. Keterangan kita ambil, segala perkara yang berkaitan dengan apa yang ditohmahkan itu kita akan ambil kira dan kita akan serahkan kepada pihak Peguam Negara,” kata beliau lagi.

Sementara itu, Thomas dan Pengerusi Parti Sosialis Malaysia itu juga dilaporkan dipanggil PDRM untuk dirakam percakapan berhubung dakwaan ke atas Thomas mengeluarkan kenyataan berbaur perkauman dalam sebuah forum bulan lepas.


Desas desus tiga menteri digugurkan hanya spekulasi- PM

“Isu gugurkan menteri, saya tidak mahu menjawab, sekarang ini fokus utama saya adalah banjir, rakyat tengah susah,” katanya dalam sidang media selepas melawat Pusat Pemindahan Sementara (PPS) Sekolah Kebangsaan (SK) Gangsa, Durian Tunggal, hari ini.

Hadir sama, Ketua Menteri Melaka, Datuk Seri Utama, Sulaiman Md Ali dan Setiausaha Kerajaan Negeri, Datuk Kamel Mohamad serta lain-lain kenamaan.

Tiga nama yang didakwa menjadi perhatian termasuk Menteri di Jabatan Perdana Menteri (Tugas-tugas Khas), Datuk Dr Abd Latiff Ahmad; Menteri Pembangunan Wanita Keluarga dan Masyarakat (KPWKM), Datuk Seri Rina Harun dan Menteri Perpaduan, Datuk Halimah Mohamed Sadique.


Umrah tangguh: Bakal jemaah dapat bayaran balik atau dijadual semula perjalanan

KUALA LUMPUR, 1 Jan – Kementerian Kesihatan (KKM) sedang mengadakan perbincangan dan sesi libat urus bersama pihak berkepentingan bagi membantu bakal jemaah yang terkesan susulan penangguhan sementara kebenaran perjalanan mengerjakan umrah bermula 8 Jan ini.

Menteri Kesihatan Khairy Jamaluddin berkata ia termasuk berbincang dengan Kementerian Pelancongan, Seni dan Budaya (MOTAC) dan Persatuan Agensi Pelancongan Umrah dan Haji (PAPUH), sama ada jemaah diberi pembayaran balik atau dijadualkan semula perjalanan mereka.

“Memang kita dah bincang dengan mereka bagaimana mereka yang terkesan ini dapat sama ada menjadualkan semula umrah mereka dan langkah untuk dapat bayaran balik selain kita juga akan terus adakan sesi libat urus dengan agensi pelancongan.

“Saya minta maaf kepada mereka yang nak pegi umrah tetapi mudarat yang besar adalah kesihatan awam…tidak ada menteri beragama Islam yang ingin tangguhkan ibadah umrah, tetapi ini perkara yang serius, ini bukan tweet di media sosial, ini bukan video di Tiktok, ini adalah kehidupan anda,” katanya pada sidang media di Parlimen hari ini.

Kerajaan hari ini menangguhkan sementara kebenaran perjalanan mengerjakan ibadah umrah bermula 8 Jan bagi membendung penularan Omicron, susulan kebimbangan terhadap penularan varian berkenaan akibat ketidakpatuhan jemaah umrah kepada prosedur kuarantin di tempat kediaman.

Ditanya mengenai kos kuarantin wajib di pusat kuarantin yang akan dikenakan kepada jemaah umrah, Khairy berkata mereka mempunyai pilihan sama ada untuk menanggung sendiri bayaran kos kuarantin di hotel yang akan disenaraikan oleh KKM atau menjalani kuarantin di pusat kuarantin yang disediakan kerajaan.

Katanya, Agensi Pengurusan Bencana Negara (NADMA) sedang menguruskan stesen kuarantin yang sesuai dan selesa untuk menempatkan para jemaah dan berkemungkinan melibatkan kemudahan kerajaan yang telah digunakan sebagai pusat kuarantin sebelum ini.

Dalam pada itu, Khairy berkata KKM sedang mengkaji berkenaan suntikan dua dos vaksin COVID-19 jenis Sinovac diikuti dos penggalak Pfizer-BioNTech yang didakwa menunjukkan tindak balas imun yang rendah melawan Omicron, berbanding varian lain.

“Kita telah terima berita tersebut, kumpulan teknikal sedang mengkaji maklumat yang diperoleh dan mereka akan buat syor kepada CITF (Jawatankuasa Petugas Khas Imunisasi COVID-19).

“Sama ada mereka yang telah terima Sinovac, Sinovac, Pfizer mesti dilengkapi dengan satu dos lagi, tetapi masih terlalu awal untuk buat apa-apa kesimpulan buat masa ini tetapi kita dah tahu berita tersebut dan sedang dikaji,” katanya.

Media melaporkan kajian yang dilakukan sekumpulan penyelidik dari Universiti Yale, Kementerian Kesihatan Republik Dominican serta beberapa institusi lain mendapati dua suntikan vaksin Sinovac diikuti dos penggalak Pfizer-BioNTech menunjukkan tindak balas imun yang rendah melawan Omicron, berbanding varian lain.- BERNAMA


Fokus bangunkan semula bola sepak Melaka dari bawah

Ia susulan kegagalan Kelab Bolasepak Melaka United (MUFC) mendapatkan lesen kebangsaan, sekali gus menyaksikan pasukan itu tidak lagi dapat bersaing dalam aksi liga kompetitif bermula tahun depan.

Exco Pembangunan Belia, Sukan dan Badan Bukan Kerajaan Negeri VP Shanmugam berkata, walaupun sedih dengan kegagalan tersebut, namun pihaknya percaya bola sepak Melaka mampu bangkit semula daripada detik hitam menerusi pelaksanaan program di peringkat akar umbi.

Ujar beliau, antara perancangan yang dirangka ialah menerusi pelaksanaan lebih banyak aktiviti sukan di peringkat kawasan untuk mencungkil bakat-bakat baharu dalam sukan berkenaan.

“Saya telah berbincang dengan Majlis Sukan Negara (MSN) Negeri Melaka dan Jabatan Belia dan Sukan Negeri Melaka untuk kita menggiatkan lagi aktiviti sukan di peringkat bawah.

“Sebelum ini, mungkin ada yang menganggap bakat di sekolah sukan negeri (SSN) adalah yang terbaik, tetapi saya masih percaya mungkin ada bakat lebih baik di luar yang kita terlepas pandang.

“Jadi, dengan adanya acara sukan kecil-kecilan di peringkat bawah ini mungkin kita boleh mencari bakat-bakat baharu yang boleh menjadi wakil negeri dan negara suatu hari nanti,” katanya selepas Majlis Penyampaian Hadiah Insentif Kemenangan Pemenang Pingat di Kejohanan Dunia, Sukan Komanwel dan Temasya Sukan Malaysia (SUKMA) XX di Auditorium Seri Negeri, hari ini.

Tambah Shanmugam, hasil program akar umbi itu, beliau berharap ia dapat mewujudkan sebuah pasukan bola sepak dibarisi anak jati Melaka yang mampu memberi cabaran dalam aksi liga kompetitif.

Ia sekali gus mengurangkan kebergantungan pasukan terhadap pemain import yang menelan belanja besar seperti apa yang berlaku terhadap MUFC sebelum ini.

“Mungkin kita boleh merenung kembali ketika era 80-an dahulu yang mana kebanyakan pemain kebangsaan berasal dari Melaka dan mampu beraksi di peringkat antarabangsa.

“Jadi kita kena wujudkan ‘self of belonging seperti itu’. Apapun, ini hanyalah pandangan peribadi saya dan mungkin juga saya salah,” katanya.


Tajuk-tajuk utama akhbar 19 Mei 2022

Nasi separuh, ayam dan sayur ulam untuk makan tengah hari berharga RM15! Itu aduan diterima daripada orang ramai mengenai harga makanan yang kian melampau sejak akhir-akhir ini. Melaka Hari Ini cuba mengupas mengenai isu berkenaan dalam laporan khas yang disediakan wartawan Liana Sahabudin dan Siti Salehah

Agensi penguatkuasaan terutama Jabatan Pengangkutan Jalan (JPJ) kini berdepan cabaran lebih besar dalam memerangi kegiatan tonto berbanding dua dekad lalu berikutan sentiasa mengubah taktik termasuk menggunakan aplikasi media sosial sebagai jaringan komunikasi . Dengan pelbagai rupa dan penampilan, mereka boleh kelihatan seperti pemandu lori biasa , kelindan , mekanik bergerak, pekerja di hentian rehat dan rawat atau stesen minyak bagi mengaburi mata pihak berkuasa.

With global food shortages and escalating prices. the government must take concrete steps to ensure food security , says Fomca, proposing that Malaysia look other to countries for wheat flour. The government has also scrapped AP requirements for food imports to ensure adequate supply.

That is the question as businesses refuse to recycle glass and prefer plastic items. They claim that glass not only takes up space but the returns are also very low . But at what environment cost?


P Ramlee: The Getaran of the Modern Malay Hikayat Lives on

IN 2014, after moderating a talk at a heritage and conservation agency in Pulau Pinang, I was asked by the organizer on books pertaining to the sta PPte’s Malay history and society. I was quickly told that the only Penang Malay known to them was P. Ramlee.

In this sense, the future certainly did not look good for the Malays in Pulau Pinang. Over the decades, a small number of publications on Pulau Pinang Malay history and society have appeared. But the inherent narrative has been subdued by the state’s mainstream culture and history. The good news is, P. Ramlee survived that narrative.

P. Ramlee was an ethnographer of Malay life on the silver screen. In his movies, he captured the essence and the psyche of Malay attitudes toward society. It was sarcasm and humour in “Ali Baba Bujang Lapok” and “Tiga Abdul.” Through his films, we can see how it reflected ideas on modern politics and nations. His creative imagination resonates contemporary culture, ideals and morals as in Semerah Padi (1956) and Nujum Pak Belalang (1959).

Born Teuku Zakaria Bin Teuku Nyak Puteh in Pulau Pinang in March 1929, P. Ramlee (Puteh Ramlee) was a story-teller. He retold tales from the pristine Malay past, to modern society. He conjured orality and aurality in new forms and meaning, beyond the courts and the indigenous penglipur lara. He brought in the immediate reality and daily imaginings. He played his role in the Malaysianization process of the movies – stories, sounds, aesthetics. He instrumentalized a hikayat for the nation.

In a 2019 nation-wide study on Malaysian popular music and social cohesion, found that respondents across the focus groups mutually recognized and has affinity with Getaran Jiwa (1960), as compared many other popular and patriotic songs over the decades. Certainly, for many generations, including yours truly, Getaran Jiwa is consumed experientially, in many forms, resonating a collective past and a national space. Certainly through his production and his aesthetics, P. Ramlee moves beyond a movie icon, or the maestro composer and songwriter. He is a national hero absent in our history books.

The man thrived during the period of Japanese colonialism in Malaya. His schooling was interrupted by the Japanese invasion leading him to work at the Eastern Smelting plant at the Dato’ Keramat area, his father’s place of work. While at the plant, he learnt the Japanese language.

He then enrolled himself at the Nan Shio Koin Japanese School. There he and his good friend, Sukardi became exemplary students so much so that they were selected to join the Japanese Martime College (Kaigun). P Ramle had a penchant for drawing. But it during the Japanese period that he was exposed to music and musical instruments. Later after the war, P. Ramlee studied music under one Encik Kamaruddin.

His Azizah, together with Baidah, Abang Dollah, Mee Jawa, and Joget Malaya and Di Padang Kota were later aired through Radio Malaya Pulau Pinang accompanied by Orkes Teruna Sekampung. This was told by his friend, the Sasterawan Negara Abdullah Hussein in the biography Kisah Hidup Seniman Agung: P. Ramlee (2016).

Abdullah Hussein was intimate with P. Ramlee. The book began earlier as a slim booklet in Jawi titled Kisah Hidup P. Ramlee, published by Ahmad Latif in Pulau Pinang. In his Sekadar Salam Abdullah did not give the year of its publication. It was later published in Rumi under the title Gagak di Rimba. Both works were read by P. Ramlee himself. These were based on Abdullah serials published in Gelanggang Filem under the title “P. Ramlee yang Kukenal.” Abdullah described his serial as the only writing on a “bintang filem tempatan” (local film star) in a film magazine at that time.

Abdullah related that it was not easy to have an interview with P. Ramlee on his life and work. Over the years, he documented and accumulated whatever he can gather from P. Ramlee himself, “answers that we never asked,” quipped Abdullah. He also noted subtle expressions from the man; and certainly from those close to him.

According to Abdullah, this was between 1951 to 1961, when he worked at Penerbitan P. Ramlee, the publisher of Gelanggang Filem. P. Ramlee certainly knows the power of media and branding. Abdullah witnessed P. Ramlee’s rise and fall. Abdullah made reference to work toward developing an entity called Malaysia Film Industries (MFI) the collaboration between P. Ramlee and H.M. Shah, one of the driving forces behind the business side of Utusan Melayu in the 1950s. Also with them were Jins Shamsuddin, Jaafar Abdullah, and Abdullah himself. MFI almost dissappeared without a trace (hampir hilang tanpa kubur). According to Abdullah, it was replaced by PERFIMA.

His hikayat films narrated Malay identity and society. It has been argued that “Seniman Bujang Lapok” coincided with the reawakening of the Malays. It should be seen that P. Ramlee lived during the time of Angkatan Sasterawan 50 (ASAS 50), with their mission of arts and literature for society; propagating societal awareness, and the spirit of the bangsa under conditons of impending freedom and decolonization. These conditions certainly resonated in P. Ramlee’s works.

P. Ramlee articulated politics. Through his cinema, we see representations of Malay society. It was a discourse on the nation in the 1960s. “Natives” of Tanjong in Pulau Pinang would not find difficulty in relating to the man. It was a national narrative, cosmopolitan and vernacular at the same time. And the sounds Anglo-American jazz, Brazilian rhythms fused with Melayu Asli, Langgam and Keroncong. The aurality did not end when he left us.

Some decades back, a columnist in a national newspaper proclaimed that P. Ramlee was a man of the past. His world is the sandiwara (a play on a stage). On 29 Mei 1973, he moved to another world. Recalling a line from one of this films, “Bila aku sudah tiada nanti, aku akan hidup seribu tahun lagi” (when I am no more, will continue to live for a thousand years). Al-fatihah.